description: BBC vahendas täna, et vaid 19-aastaselt uppus Gambia jalgpalli naistekoondise väravavaht Fatim Jawara, kes põgenes kodumaalt Euroopasse.

title: Gambia noortekoondislane uppus kodumaalt Euroopasse põgenedes

maintext:
Jawara oli üks paljudest migrantidest, kes oli möödunud kuul Liibüast Euroopasse teel olnud paadis. Paraku sattus paat raskustesse ja 19-aastase jalgpallikoondise väravavahi perekond kinnitas, et neiu uppus põgenedes.
Jawara mängis varasemalt oma riigi noortekoondises, mullu debüteeris ta täiskasvanute rahvusmeeskonna eest. «Teda jäädakse mäletama selle eest, kuidas ta tõrjus penalti sõprusmängus Glasgow tüdrukute võistkonna vastu,» vahendas BBC Gambia jalgpalliliidu presidendi Lamin Kaba Bajo sõnu.


description: Legendaarne sqashimängija Jahangir Khan hoiab enda käest spordimaailma üht kõige võimsamat rekordit – ta võitis järjest 555 matši. Mitte keegi pole mitte ühelgi spordialal suutnud pikemat võiduseeriat püstitada. Mehe võimas saavutus on aga kahtluse alla sattunud.

title: Spordiajaloo võimsaim rekord osutus pettuseks?

maintext:
Pakistanist pärit Khan püstitas seeria aastatel 1981. – 1986. Viie ja poole aasta jooksul ei suutnud mitte keegi teda alistada. Värskelt ilmunud raamatus esitab aga üks autoritest Rod Gilmour küsimuse, kas mehe võiduseeria oli tõesti nii pikk?
«Meie usume, et see oli tunduvalt lühem,» sõnas Gilmour BBC-le. Tänaseks 52-aastane Khan arvab aga, et rekord võis olla isegi pikem. «Arv 555 tähistab ainult turniiridel peetud matše. Mängisin ka näiteks näidismatše ning sõprusmänge,» sõnas mees. «Tegelik rekord võib olla 600 ja 700 võidu vahel.»
Raamatu autor Gilmour seda aga ei usu. «Kasvasin üles Jahangir Khani jälgides. Ta tundus nii müütiline ja maagiline tegelane. Samas puudus paljude tema matšide kohta statistika,» rääkis Gilmour. Khan tuli kuuel korral maailmameistriks ning võitis kümnel korral Briti lahtised. Tema võiduseeria katkes 1986. aasta MMil, kui ta jäi alla Ross Normanile.
Raamatu autorite eesmärk on rekordi tegelikes numbrites selgusele jõuda. «Täpset numbrit on väga raske öelda. See võib olla madalam kui 500. See aga tähendaks, et rekord võib selles arvestuses minna ratastoolitennisisti Esther Vergeeri kätte,» sõnas raamatu teine autor Alan Thatcher.
Vergeer, kes võitis neljal järjestikusel paraolümpial kuldmedali, püsis kaotusteta kümme aastat. Selle aja jooksul sai ta kirja 470 matšivõitu.

fasttext_language: et


description: Paljud arvavad, et LeBron James on maailma parim korvpallur, kuid see ei muuda teda eksimatuks. Eelmisel NBA mänguõhtul tõestas James oma inimlikkust ning sa hakkama üsna kummalise äpardusega, visates vabaviskel ässa: pall ei puudutanud ei kõrvilauda ega -rõngast. Jamesi koduklubi Cleveland Cavaliers sai siiski 128:120 võidu Houston Rocketsi üle.

title: Video: LeBron James ei saa vabaviskel isegi rõngale pihta


description: Inglismaa koondise ja West Ham Unitedi jalgpalliklubi ründaja Andy Carroll pidi üle elama ehmatava vahejuhtumi, kui teda asusid treeningult lahkumise järel jälitama relvastatud mootorratturid.

title: Ehmatav kogemus: Inglismaa koondise ründajat jälitasid relvastatud mootorratturid

maintext:
Automaatidega mehed võtsid Carrolli autole sappa siis, kui 27-aastane ründaja lahkus eile keset päeva West Hami treeningbaasist, vahendab BBC. Mercedese maasturi roolis olnud Carroll sõitis jälitajatel eest ja siirdus tagasi Rush Greenis asuvate treeningväljakute juurde, kutsudes sinna ka politsei. Võimuesindajatel ei õnnestunud kahtlasi mootorrattureid siiski tabada.
Varem ka Newcastle'i ja Liverpooli särki kandnud ründaja taastub põlvevigastusest, olles sel hooajal platsil käinud vaid avamängus, kui Meistrite liiga valikturniiril oldi vastamisi Rumeenia klubi Ploiesti Astraga. Pidevalt traumadega kimpus olev Carroll siirdus Liverpoolist West Hami ridadesse 2013. aastal ja läks pealinnaklubile maksma 13 miljonit naela, kuid on saanud seni meeskonda aidata vaid 38 liigamängus. Inglismaa koondist on Carroll esindanud üheksa korda ja löönud kaks väravat.


description: Korvpalli Euroliiga El Clásicos purustas Madridi Real 102:63 Barcelona. Võidu sai kirja ka Pireuse Olympiakos, kes oli parem Ateena Panathinaikosest.

title: Madridi Real häbistas Euroliigas Barcelonat

maintext:
Madridi Real alustas mängu võimsalt ning võitis avaveerandi 29:17, poolajaks juhiti juba 54:31. Lõpuks võideti mäng 39 punktiga, kuid viimasel veerandil oldi vahepeal ka 44-punktilises eduseisus.
Võitjate parim oli 20 punkti visanud Sergio Llull, kes sai statistikasse kirja ka 7 korvisöötu. Jaycee Carroll viskas 19 ning Anthony Randolph 18 punkti. Kaotajate parim oli 23 silma visanud Tyrese Rice. Madridi Real on tabelis Moskca CSKA järel teisel kohal. Neil on kirjas kuus võitu ja kaks kaotust. Barcelona on nelja võidu ja nelja kaotusega tabeli keskel.
Pireuse Olympiakos alistas põnevas mängus 79:77 Ateena Panathinaikose. Võidu tõi Olympiakosele kolm sekundit enne mängu lõppu Georgios Printezis, kes viskas lõpuks 16 punkti. Võitjate parim oli aga 22 silma visanud Vassilis Spanoulis. Kaotajate resultatiivseim oli 16 silma visanud Nick Calathes. Olympiakosel on tabelis kirjas viis võitu ja kolm kaotust, Panathinaikosel neli võitu ja neli kaotust.
Päeva esimestes mängudes oli Moskva CSKA 95:86 parem Kaunase Žalgirisest ning Istanbuli Galatasaray alistas 85:81 linnarivaali Darüssafaka Doguse.


authors:
Siim Kaasik
Gary A. Vasquez Usa Today Sports

description: Korvpalliliigas NBA peeti möödunud ööl üheksa mängu. Suure võidu sai kirja Golden State Warriors, kuid läänekonverentsi juhib jätkuvalt Los Angeles Clippers. Masendavat hooaja algust tegev Dallas Mavericks sai kirja aga hooaja 11. kaotuse.

title: Järjekordne võit jättis Clippersi konverentsi tippu, Mavericksi masendav hooaeg jätkus


description: Jalgpalli Eesti meistriliigas neljanda kohaga leppinud Flora peatreener Argo Arbeiter leidis pärast viimast mängu, et meeskonnale võis saatuslikuks saada liiga suur vaimupinge ja teadmine, et eksimisruumi pole.

title: Arbeiter Flora neljandast kohast: minu maailm kukkus kokku mängus Sillamäega

maintext:
«Esimene poolaeg oli selgelt meie käes, suutsime ära lüüa, vastasel ei olnud suurt variantigi. Teisel poolajal... vajusime liiga alla ega suutnud sealt välja tulla. Nii kui palli võitsime, kaotasime selle kohe. See oli võtmekoht. Tuli üks-üks ja siis 87. minutil... kuidas ma ütlen seda ilusti? Jälle individaalne arusaamatus ja uskumatu värav,» võttis Arbeiter mängu kokku.
Kas augustis meeskonna tüüri juurde asunud treener ise tunneb, et sai meeskonnast maksimumi kätte – kolme ja poole kuuga korjati kõigist lähikonkurentidest ju rohkem punkte? «Ei võtnud ju maksimumi, näed ise. Muidu oleksime meistrid. Võimalus oli ju olemas! Selge pettumus,» vastas Arbeiter.
«Minu jaoks oli eelmise nädala laupäevane... see jamps, mis viimased kümme minutit toimus, individuaalsed valeotsused, minu jaoks kukkus maailm kokku sellega. Sinnamaani olin kindel, et me oleme viimase mänguni sees. Aga ei suutnud. Järelikult... ei ole midagi öelda, igaüks peab vaatama peeglisse. Mina niisamuti,» heitis Arbeiter pilgu eelmisele laupäeval, kui Flora juhtis Sillamäe vastu kodus 3:1, ent le
Meil oli selg vastu seina – iga eksimus oli kuradi karvane. Nuta või naera, aga see on fakt. Mine võta kinni [kust individuaalsed eksimused tulevad]. Kui teaksin, oleks juba hea lahendada neid! Ega kahe mängu vahel pole aega sellega väga pikalt töötada. Meeskond oli pärast Sillamäed väga maas, tuli nad üles tõsta ja mänguplaan Levadia vastu paika saada.»
Flora alustas teiste tippude tagaajamist 12-punktilisest kaotusseisust ja Arbeiter arvates oli see lõpuks liig. «Võib-olla on see minu viga – ma tulin ja ütlesin meestele kohe, et meil on selg vastu seina, me ei saa eksida. Meil ei ole eksimisruumi! Võib-olla see pidev surve murdis natuke teatud inimesi. See võib nii olla, aga ei pruugi olla,» arutles Arbeiter.
Arbeiteril oli Floras katseaeg äsjalõppenud hooaja lõpuni. Mis edasi? «Neid vastuseid ei saa mina anda. Endal on kahtlemata huvi [jätkata], siin ei ole küsimustki. Kui jätta välja teatud lõigud mingites mängudes, kus me eksisime, siis suutsime mängida kõikides mängudes enamuse ajast päris ohtlikku, ründavat ja atraktiivset jalgpalli,» sõnas Arbeiter vastuseks küsimusele, kas ta on rahul sellega, kuhu ta suutis meeskonda kolme ja poole kuu jooksul suunata.
Neljandaks jäänud Floral on eurosarja pääsemiseks veel kaks valikut – kevadel peab Eesti karikavõitjaks tulema kas Nõmme Kalju või Infonet. Kuna mõlemal on liiga kaudu europääse tagatud, kuuluks viimane koht Euroopa liigas sel juhul Florale. Seega peavad florakad vastu tahtmist kehastuma Kalju ja Infoneti fännideks. «Ütleme nii, et fingers crossed (pöidlad pihku – toim). Kas just fännid, aga selge, et seda kohta on vaja!» sõnas Arbeiter.


description: Tänavu veebruaris teise tütre sünnitanud Tatjana Mannima on võistlusrajal tagasi ning läheb eeloleval hooajal püüdma karjääri kolmandat FIS Marathon Cupi üldvõitu, teatab Eesti Suusaliit pressiteate vahendusel.

title: Šveitsi tiimi kutsutud Mannima jätkab peale teise tütre sündi sportlaskarjääri

maintext:
Eeloleval hooajal keskendub Mannima kaheksast maratonist koosnevale FIS Marathon Cupile, mille avamaratoniks on 15. jaanuaril Prantsusmaal sõidetav La Foulee Blanchi vabatehnikamaraton. Kindlasti on maratonisarja üldvõidu kõrval eesmärgiks ka samasse sarja kuuluva Tartu Maratoni võit ja hea esinemine Lahti maailmameistrivõistlustel, kus Mannima põhidistantsiks on 30 km vabatehnikasõit.
Esialgu oma tiimiga võistelda planeerinud Mannima sai kutse Šveitsi maratonivõistkonda SAS & TG hütten, mis tagab talle suuremad taustajõud ja hooldemeeskonna. SAS & TG hütteni peatreeneriks on Eesti suusasõpradele tuttav Christoph Schmid. Lisaks Mannimale kuuluvad teami šveitslanna Rahel Imoberdorf ja rootslanna Maria Graefnings.
Viimaste aastate Eesti parima naissuusataja sõnul pole viieaastase ja pea aastase tütre kõrvalt tippvormi jõudmine sugugi lihtne. «Usun, et varasematel aastatel loodud treenituse baas ei ole kadunud ja aktiivsemalt hakkasin ennast juba liigutama kuu aega peale teise tütre sündi. Tõsisemate treeningutega, mis tähendavad kahte harjutuskorda päevas ja märksa suuremaid koormusi, alustasin peale jaanipäeva. Õnneks on mul väga toetav pere, kelle toel ja abil saan viibida treeninglaagrites ja võistlusreisidel,» selgitas Mannima.
Eeloleval nädalal suundub Tatjana Põhja – Soome traditsioonilisse esimese lume laagrisse. Hooaja avastart on 11.-13. novembril Olosel FISi võistlustel, MK avastardi teeb Mannima 26.-27. novembril Rukal.


description: Eesti käsipallikoondise 2020. aasta EMi valikturniiri alagrupikaaslased Türgi ning Kosova mängisid eile omavahel Ankaras, võidu sai kirja Türgi koondis.

title: Eesti EM-valikgrupikaaslaste avamängus alistas Türgi Kosova meeskonna

maintext:
Eesti meeste käsipallikoondis sõidab 1. novembril Poola treeninglaagrisse, mis kulmineerub nädalavahetusel Plockis toimuva rahvusvahelise turniiriga, kus osalevad ka võõrustajate ja olümpiavõitja Taani B-koondised ning Fääri saared.
Uus formaat annab Eestile paremad šansid
Eesti meeste käsipallikoondist ootab suvel ees puhkus, sest tiitlivõistluste kvalifikatsioonide valikmänge kavas pole. Uuesti asutakse mängima novembrikuus, kui algavad kvalifikatsioonimatšid 2020. aasta EMiks, mis alles hiljutise otsuse järgi muudab formaati ja osalevate meeskondade arvu, mis tähendab Eesti koondisele suuremat šanssi finaalturniirile pääseda.


description:
Koduses käsipalli meistriliigas pidasid täna tulise kohtumise eelmise hooaja finalistid Viljandi ja Põlva Serviti. Kui avapoolajal suutis edu sisse mängida kodumeeskond Viljandi, siis esimese vaatuse järel oli seis 13:13 viigis. Teise poolaja alguses rebis end omakorda ette Põlva, kuid Viljandi suutis raskest seisust välja tulla ja veel ligi seitse minutit enne lõppu oldi kahe väravaga juhtimas 24:22. Põnevas lõpplahenduses suutis aga Põlva seisu viigistada ja vaid viis sekundit enen lõpuvile kõlamist minna 26:25 juhtima, mis andiski napi võidu. Põlva parimana viskas kuus väravat Henri Sillaste, Viljandi suurimaks skoorijaks oli viie väravaga Kristo Järve.

Teises tänases mängus alistas Kehra oma kodus 33:26 HC Tallase. Võitjate poolt viskas kaheksa väravat Uku-Tanel Laast, Tallase suurimaks skoorijaks oli kuue väravaga Enrico Anton.

title: Postimehe otsepilt: Põlva Serviti alistas ülimalt tasavägises mängus Viljandi ühe väravaga

maintext:
Enne mängu:
Viljandi on kolm viimast Meistriliiga kohtumist võitnud keskmiselt 12-väravalise ülekaaluga, lisaks sellele oldi karikavõistlustel 13 tabamusega üle Tapast. «Ladusime vahepeal üldfüüsilist põhja, et kuu aja pärast karikavõistluste finaalturniiril heas hoos olla,» lausus Viljandi peatreener Marko Koks, kelle hoolealused jahivad kolmapäeval üheksandat järjestikust koduvõitu. «Siiski on märgata, et meeskond on vormis.»
Viimasest neljast Viljandis peetud omavahelisest mängust Servitiga on mulgid võitnud kolm ning kaotanud ühe. Enne seda saadi põlvalastest jagu aga 2001. aastal. «Me oleme viimasel ajal võistkondlikult arenenud,» tõi Koks välja põhjused, miks Viljandi on Servitile kandadele astunud. «Oleme tõsiselt treeninud ning Kristo Järve ja Kristo Voika on meeskonda kogemusi toonud.»
Eelmises voorus vaba olnud Serviti pidas oma viimase võistlusmängu 20. oktoobril, kui purustas Tallase kahekümne väravaga. «Meeskond on paar nädalat saanud rahulikumalt võtta ning puhata,» kirjeldas Serviti juhendaja Kalmer Musting tiimi tegemisi. «Praegu seame atra karikafinaalideks ja rõhume üldisele arengule, kuid ega mängupaus midagi suurt ei mõjuta, sest meil on võistkonnas kogemustega mehed.»
Asjatundjate arust on Serviti tänavu suuteline põhiturniiri läbima täiseduga. «Viljandis pole meil viimasel ajal kerge olnud,» meenutas Musting. «Neil on hea publik ning me oleme hädas olnud nende sitke kaitsega. Siiski rõhume ka seal oma mängule ja oluliseks pean seda, et leiaksime üles liidri. Pealegi on põhiturniiri lõpuni pikk maa minna ning selle täiseduga läbimine pole meie jaoks eesmärk omaette.»


description: Tartu korvpallimeeskond kohtub täna FIBA Europa Cupil ülitähtsas kohtumises Oberwart Redwell Gunnersiga. Kuna avamäng koduväljakul kõige napimalt kaotati, tuleb täna saada Austrias vähemalt kahepunktiline võit, et edasipääsulootusi elus hoida. Kohtumine algab kell 19.30 ja Postimees toob selle käigu jooksvalt lugejateni.

title: Täna: Tartu vajab lootuste püsimiseks Austriast kahepunktilist võitu

maintext:
Enne mängu:
Tartu kaotas austerlastele kodus 77:78 ja jäi seejärel 56:77 alla ka Prantsusmaa klubile Pau-Lacq-Orthez. Siiski on kolmeliikmelisest alagrupist võimalik edasi saada, kui täna Austrias kahe punktiga võidetakse. Niisugusel juhul oldaks austerlastega omavaheliste mängude arvestuses plussis.
Alagrupiturniirilt pääsevad kümne grupi peale edasi ka neli paremat kolmanda koha meeskonda. Seega on kõige kindlam variant alistada nii Oberwart kui Pau-Orthez. Isegi kui Tartu jääks sellisel juhul korvide vahega kolmandaks, peaks kaks võitu nad 24 parema hulka viima.
«Peame igas mõttes kõvemad olema. Tähtis on alguses hästi minema saada, kuigi sel hooajal pole see meil kuigi hästi õnnestunud. Kodus võib suurest kaotusseisust välja tulla, aga võõrsil on esimesed minutid eriti tähtsad. Eelkõige peame hoolikamad olema kaitses,» rääkis tartlaste peatreener Gert Kullamäe eile.
Kahjuks ei saa Tartu täna veel kasutada äsja Kalev/Cramost saabunud Janar Sood, sest paberimajandusega ei õnnestunud õigeks ajaks ühele poole saada. Pärast viimast euromängu prantslastega on tartlased saanud kaks korda lustida karikvõistlustel ja koduses liigas, kui TTÜ alistati koguni 85:38 ja Noortekoondis 88:57.
Oberwart on samal ajal olnud kehvas vormis. Nädala eest mängiti Pauga ja jäädi neile alla 66:81, seejärel kaotati aga koduliigas 48:70 Kapfenbergile.


description: 32-aastane mäesuusakuninganna Lindsey Vonn murdis eelmisel nädalal Coppe Mountainis treenides oma käeluu ja peab nüüd pidama võistluspausi. Karjääri jooksul mitme raske traumaga võidelnud Vonn posititas sotsiaalmeediasse pildi oma käest pärast operatsiooni.

title: Fotod: mäesuusakuninganna Vonn näitas oma karmi õnnetuse tagajärgi

maintext:
Yup, that's gonna leave a mark ... on the bright side it's better to have that on my arm than my leg... #scars
A photo posted by Lindsey Vonn (@lindseyvonn) on Nov 13, 2016 at 12:27pm PST


authors:
Siim Kaasik
Johannes Eisele Afp

description: 2012. aastal Londoni olümpiamängudel 3000 meetri takistusjooksus kuldmedali võitnud Julia Zaripova osutus dopinguproovide järeltestimisel petiseks. Kokku avaldas Rahvusvaheline Olümpiakomitee (ROK) täna 12 nime, kes olid Londonis valemängurid.

title: Järjekordne dopingunimekiri jätab olümpiamedalita seitse sportlast


description: Eesti jalgpallikoondist on enne pühapäevast MM-valikmängu Belgiaga kimbutamas vigastusetont – kui eile selgus, et meeskonda ei saa aidata noor poolkaitsja Mattias Käit, siis tänasel kogunemisel sai kinnitust, et vigastuse tõttu on suure küsimärgi all ründaja Sergei Zenjovi ja äärekaitsja Dmitri Kruglovi mänguvõimekus.

title: Eesti koondis mures: Zenjovi ja Kruglovi kimbutab enne Belgia-mängu vigastus

maintext:
Eesti koondise eest 54 mängu pidanud ja kümme väravat löönud Zenjov vahetati neljapäeval koduklubi Qabala Euroopa liiga kohtumises Saint-Étienne’i vastu 61. minutil välja. Platsilt tugevalt longates lahkunud ründaja tegi taas liiga vasaku jala reielihasele ega kuulunud Qabala pühapäevases liigamängus üldse meeskonna koosseisu.
«Kõik algas pärast viimast koondisemängu,» selgitas Zenjov, et sai väikese lihaserebendi juba Eesti-Kreeka kohtumises. «Ravisin ja siis ainult mängisin, trenni ei saanudki teha. Ja mängisin 60 minuti kaupa, rohkem ei saanud. Valu lööb jalga ja ei saanud joosta,» selgitas Zenjov. «Tuleb anda jalale puhkust. Eks peab veel arstiga rääkima, äkki tuleb mingi uuring teha,» nentis koondise kogunemisel erinevalt kaaslastest tänavariietes viibinud Zenjov, kellest antud asjaolude juures ei pruugi pühapäeval Belgia vastu algkoosseisumeest olla.
Zenjov on käimasoleval hooajal löönud Qabala särgis seitse väravat, neist kolm koduliigas ja neli Euroopa liigas. Oktoobri viimastel päevadel kostitas ta vigastusega võitlemisest hoolimata Qabala 4:1 võidumängus kahe tabamusega Bakuu Neftšit. Koondise eest tegi ründaja viimati skoori augusti viimasel päeval peetud maavõistluses Malta vastu.
Teniste tervenes, Käiti ootab operatsioon
Õnneks on taas mänguvalmis paremkaitsja Taijo Teniste, kes pidi väljakult lahkuma kuu aega tagasi peetud mängus Kreekaga, kui vastane talle jõhkralt sisse sõitis. Hüppeliigese vigastus hoidis Tenistet kolm nädalat koduklubi mängudest eemal, kuid nädalavahetusel käis eestlane taas Norra kõrgliigas Sogndali eest väljakul, mängides 2:4 kaotatud kohtumises algusest lõpuni. «Tahtsingi enne koondisemängu näha, kuidas jalg vastu peab. Pidas kenasti, joosta jõudsin, muret pole,» võttis Teniste olukorra kokku.
Kuu aja eest Gibraltarile 4:0 võidumängus kaks väravat löönud Käiti vaevab juba alates eelmisest koondisemängust Kreekaga sportlase song. Sestap peab Inglismaa esiliigaklubi Fulhami noortemeeskonnas palliv 18-aastane poolkaitsja neljapäeval minema operatsioonile.
Jooksma saab ta taas hakata 5. detsembril ja individuaalsete treeningutega alustada 12. detsembril. «Otsustasime, et pigem ei hakka kiirustama ja pigem kindla peale end välja ravida,» rääkis arstidega konsulteerinud Käit eile õhtul Postimehele. «Hooaja teine pool on alles ees.»
Infonetiga äsja Eesti meistriks tulnud Kruglov mängis viimased mängud valuvaigistava süsti abiga, sest vigastas 21. oktoobril Narva Transiga peetud liigakohtumises jalga. Vasakkaitsja või vasaku poolkaitsja positsioonil tegutsevat Kruglovi, kes on Eesti koondist esindanud 106 korda ja löönud neli väravat, vaevab väike luumurd parema jala labas.
Belgia ja Eesti vaheline MM-valikmäng algab Brüsselis Kuningas Badouini nimelisel staadionil pühapäeva õhtul Eesti aja järgi kell 20.45.


authors:
Kadi Parts
Kristjan Teedemaa

description: Tartu korvpallimeeskond kaotas täna FIBA Europe Cupil viimase alagrupimängu 68:89 Prantsusmaa klubile Pau-Lacq-Orthezile ja meeskonna peatreener Gert Kullamäe nentis, et mõtlemisainet jagub.

title: Kullamäe: mõtlemisainet jagub küllaga

maintext: «Täna oli mäng meie jaoks veidi rõõmsama pildiga kui Paus – seal oli mäng meie jaoks läbi juba nelja-viie minutiga. Saime nüüd mõned korrad justkui nagu mängu tagasi, aga tuleb tõdeda, et meie õnnestumised kattusid vastaste hoo raugemisega. Prantslased olid kindlad favoriidid, aga tuleb tõdeda, et meilgi on mõtlemisainet küllaga,» tunnistas Kullamäe.


description: TLÜ/Kalevi korvpallimeeskond peab teisipäeval, 22. novembril FIBA Europe Cup sarjas kodumängu Saku Suurhallis, kus võetakse vastu Prienai meeskond. Postimehe vahendusel näeb kell 19 algavast matšist otsepilti.

title: Otsepilt: TLÜ/Kalev võõrustab eurosarjas Prienai meeskonda


description: Ameerika jalgpalluri Margus Hundi koduklubi Cincinnati Bengals sõlmis lepingu äärekaitsja Wallace Gilberryga, kes kuulus Bengalsi ridadesse ka hooaegadel 2012-2015. Ühtlasi tähendab 31-aastase ameeriklase liitumine, et Bengalsi kaitseliinis läheb mänguaja nimel veel suuremaks rebimiseks.

title: Bengals tõi tagasi Hundiga samal positsioonil mängiva Wallace Gilberry

maintext:
Bengalsi 53-mehelises koosseisus teeb Gilberryle ruumi cornerback Chris Lewis-Harris, kellega klubi lepingu lõpetas. Bengalsi kodulehe andmetel pole Gilberry roll väljakul veel selge, kuid kindlasti toob ta meeskonda vajalikku emotsiooni ja enesekindlust. Just Gilberryt peeti mitme aasta jooksul Benglasi kaitseliini liidriks.
Selle aasta aprillis sõlmis ta lepingu Detroit Lionsiga, kus sai põhihooajal kaasa teha vaid neli mängu, kuna sai vigastada. 4. oktoobril teatas Lions, et Gilberryst saab vabaagent, mis tähendas, et mees võis hakata endale uut tööandjat otsima. Bengals haaras härjal sarvist.
Cincinnati senise hooaja jooksul on Gilberryst tühjaks jäänud kohta täitnud äärekaitsjad ehk defensive endid Margus Hunt ja Will Clarke, kes omavahel mänguaega jagavad. Cincyjungle.com lisab, et Gilberry tegi oma parimad esitused just siis, kui täitis Hundiga sarnast rolli ehk käis matši jooksul väljakul umbes paarikümnes olukorras. Võib eeldada, et nüüd hakkab mänguaeg jagunema kolme mehe vahel ja loodatakse, et konkrents muudab tugevamaks ka Hunti ja Clarke'i.
Bengalsi kaitseliini koordinaatorilt Paul Guentherilt uuriti täpsemalt Clarke’i saatuse kohta. «Oleme nende meeste suhtes lojaalsed, kuid samal ajal peame vastu võtma otsuseid, mis on meeskonna jaoks parimad. Usun, et kõik siin ruumis viibijad mõtlevad samamoodi,» kõlas vastuseks.
Ameerika jalgpalli kajastavate meediakanalite arvates Hundi roll pärast Gilberry tagasitulekut oluliselt ei muutu. Pigem jääb ta endiselt stabiilselt mänguaega teenivaks meheks ning Gilberry peaks samal ajal andma lisakäike, et Bengalsi ebastabiilne kaitseliin tugevamaks muuta.
Hundi enda sõnul pole senine hooaeg talle täit rahulolu pakkunud. «Hooaeg on üles-alla läinud ja kirssi tordi peale pole veel saanud. Palju platsiaega olen teeninud erimeeskondades ja see on veidi kurnav. Kui lõpuks on vaja kaitses väljakule minna, siis ajab veidi võhmale. Mänguaega on juurde andnud ka diffensive tackle’i positsioonil tegutsemine. Seal läheb mul hästi ja kõik kehalised eeldused on selleks olemas,» rääkis ta eelmisel nädalal Postimehele.
Tihti on Hunt leidnud end olukorrast, kus tal jäävad vastase takistamisest puudu vaid mõned sentimeetrid, statistika võiks olla palju parem. «Just täpselt, Kirssi tordil ei ole. Kogu aeg olen nii-nii lähedal,» tunnistas ta.
Oma tuleviku pärast Karksi-Nuiast pärit mees ei muretse, isegi mitte juhul, kui Bengals ei peaks temaga selle hooaja lõpuni kehtivat lepingut pikendama. «Agent ikka räägib mulle, et mitmed meeskonnad helistavad ja küsivad minu kohta. Huvi on olemas, juhtub, mis juhtub.»
Kuula ka allolevat podcasti, kus arvatakse, et Gilberry värbamine oli viga ning rohkem mänguaega peaks usaldama Hundile või Clarke'ile.


authors:
Kristjan Jaak Kangur
Kaarel Täll

description: Cincinnati Bengals kohtub täna NFLis Buffalo Billsiga ning sedapuhku on jälle meeskonna koosseisus ka Margus Hunt.

title: Hunt pääses ülioluliseks mänguks taas Bengalsi algkoosseisu

maintext:
Eelmisest kohtumisest New York Giantsiga jäi eestlane eemale, sest talle eelistati nädal aega varem klubisse tagasi toodud sama positsiooni meest Wallace Gilberryt. Kuigi Gilberry sai Giantsi vastu vigastada ja Bengals kaotas 20:21, on Gilberry täna tagasi koosseisus, ent sedapuhku võideldakse mänguaja eest Hundiga.
Bengals on kogunud kolm võitu ja neli kaotust ning vajab play-off-koha jahtimiseks kindlasti võitu. Enam-vähem samas seisus on aga ka Bills, kellel on tabelis kirjas neli võitu ja viis kaotust. Kohtumine Billsiga algab Eesti aja järgi kell 20.


description: Sel nädalavahetusel sõidetava Brasiilia etapi eel andsid F1 sõitjad pressikonverentsi ja Sebastian Vettel, kes teenis viimati sõidetud Mehhiko GP-l karistuse, teatas resoluutselt, et tema milleski süüdi ei olnud.

title: Vettel: loomulikult pole ma Mehhiko karistusega nõus

maintext:
Mehhiko etapi lõpp tõi rohkelt segadust, kui esmalt sõitis Vetteli rünnaku tõrjumiseks üle muru kolmandal kohal olnud Max Verstappen. Vettel nõudis raadiosides üsna konkreetse sõnavõtuga noorele konkurendile karistust ja see määratigi kohe pärast sõitu, mis kergitas kogenud sakslase ise kolmandale poodiumikohale. Vetteli kurvastuseks võeti aga koht ära ka temalt, sest hiljem otsustati, et mitmekordne maailmameister blokeeris pidurdusmaal teda omakorda rünnanud Daniel Ricciardot ja Vettel teenis selle eest 10-sekundilise karistuse, mis kukutas ta hoopis viiendaks.
Tänasel Brasiilia etapi eelsel pressikonverentsil jagasid asjaosalised juhtunu kohta selgitusi ja Vettel leidis, et tema oli puhas poiss. «Ilmselgelt ei nõustu ma tehtud otsusega,» teatas Ferrari mees. «Liikusin vaid korra ette, et oma positsiooni kaitsta, aga arvan, et pärast seda andsin ma Danielile seespool piisavalt ruumi.»


description: Jalgpalli Itaalia kõrgliigas leppisid AC Milan ja Milano Inter ajaloo 217. Milano derbis 2:2 viiki. Seejuures sündis viigivärav lisaminutitel.

title: Milano derbi lõppes dramaatilise viigiga, Juventuse edu kasvas

maintext:
Kodus mänginud Milan läks kohtumist avapoolaja lõpus juhtima, kui 42. minutil avas skoori Suso. Antonio Candreva viigistas 53. minutil, ent vaid viis minutit hiljem taastas Suso oma teise väravaga Milani eduseisu. See püsis teise lisaminutini, siis aga päästis Ivan Perisici tabamus Interile viigipunkti.
Milan andis ühes võiduga käest võimaluse tõusta liigatabelis teiseks, sest varasemas mängus oli AS Roma jäänud võõrsil 1:2 alla Atalantale. Roma asus küll 40. minutil Diego Perotti penaltist juhtima, kuid Mattia Caldara viigistas 62. minutil ja 90. minutil määrati kodumeeskonna kasuks penalti, mille realiseeris Franck Kessie.
Laupäeval 3:0 Pescarast jagu saanud Torino Juventus on kogunud kuraditosina vooruga 33 punkti, teisel kohal oleval Romal ja kolmandale tabelireale jäänud Milanil on koos 26 punkti. Neljas on 25 punktiga Lazio, kes alistas kodus 3:1 Genoa, ning viies samuti 25 punktiga Atalanta. Järgnevad Napoli, Torino ja Fiorentina ning üheksandana Inter, kellel on koos 18 punkti.


authors:
Kadi Parts
Foto
Madis Sinivee

description: Korvpalli Balti liigas olid täna võistlustules kaks Eesti meeskonda.

title: Korvpalli Balti liiga: TTÜ teenis napi kaotuse, Pärnu sai võidu lisaajal


authors:
Siim Kaasik
Melsungeni Facebooki Leht

description: Eesti käsipallikoondislase Dener Jaanimaa koduklubi MT Melsungen alistas EHF karikasarja kolmanda kvalifikatsiooniringi avakohtumises HC Zameti Horvaatiast 34:23.

title: Käsipallurid välismaal: Jaanimaa eurosarjas võidukas


authors:
Kaarel Täll
Foto
Tairo Lutter

description: Kogenud korvpallitreeneri Üllar Kerde sõnul peavad noorema põlvkonna Eesti treenerid julgemad olema ning end igal juhul välismaal proovile panema. Kerde sõnul peab piiri taha minema juba ainuüksi selle pärast, et saada aru, kuidas töötavad täiskohaga treenerid.

title: Kerde: välismaal saab teada, mida tähendab töö ja vastutus

maintext:
«Seal oled sa üksi ning keskendud seitse päeva nädalas ja 24 tundi ööpäevas ainult korvpallile. Ei ole võimalik vahepeal paariks päevaks koju pere juurde minna,» räägib Kerde. «Lisaks saab ainult välismaal teada, mis tunne on tõeliselt vastutada. Seal oled sa lihtsalt üks välismaalane, kelle süüks aetakse 75 protsenti klubi puudutavatest probleemidest. Oma mehi on ikka raskem lahti lasta, kuid välismaalane saadetakse kohe minema, kui miski ei sobi.»
Kerde juhendas aastal 2015 Venemaa superliigas (riigi tugevuselt teine liiga – toim) mänginud Moskva Dinamot ja saavutas hooaja lõpuks pronksmedali. «Kaotasime hooaja jooksul ainult ühe kodumängu, kuid pärast seda kutsuti mind kohe kindralite juurde aru andma. Selline elu pole muidugi kerge, kuid mina olen alati seda meelt, et me kõik õpime siin elus kaotustest, mitte võitudest,» selgitab 62-aastane treener. «Oma kodus on hea lihtne elada, juba seetõttu tuleb minna end proovile panema.»
«Mulle tundub, et nooremad treenerid ei julge minna ja tundmatus kohas vette hüpata. Ilmselt kardetakse ebaõnnestumist ja vallandamist. Venemaal öeldi mulle, et maailmas on olemas kahte tüüpi treenereid: ühed, kes on juba vallandatud, teised, keda hakatakse vallandama,» räägib Kerde. Ta meenutab, et püüdis ka Dinamos oldud aja jooksul eestlastest treenerid Venemaale meelitada, kuid tulutult. «Öeldakse, et ei osata keelt. Jutul lõpp. Uskumatu vabandus, kuna keele saab ju ära õppida, kui ise vähegi tahad.»
Kokkuvõttes ärgitab Kerde treenereid igal võimalusel uusi väljakutseid otsima. «Välismaalt tagasi tulles tundub Eesti kohalik liiga täiesti teistsugune. Minu juttu praegu keegi ei usu, aga kui treenerid rohkem ära käiksid, siis hakkaks asjad ka muutuma,» arutleb ta. «Praegu on kõigil hea lihtne Eestis omavahel mängida. Vastaseid on vähe ja kõik teavad kõigi kohta kõike. Vaja on uusi väljakutseid ja teadmisi.»
Jääb ikkagi küsimus, kuidas välismaale pääseda. «Meil pole praegu Eestis mitte kedagi, kes saaks kuskile peatreeneriks minna. Tuleb hakata kõigepealt mõne klubi juures noortega tegelema või siis abitreeneri kohaga leppima. Ainult tööd tehes on võimalik tippu jõuda,» vastab ta. «Teine võimalus on muidugi teha tulemus. See annab kohe nime, mida niipea ei unustata.»


description: Eesti jäähokikoondis pidas täna avatud treeningu, valmistudes homme algavaks ja terve nädalavahetuse kestvaks koduseks Balti karikaturniiriks, kus osalevad Eesti ja Leedu A-koondis ning Läti B-koondis.

title: Galerii: Eesti jäähokikoondis valmistub koduseks Balti karikaturniiriks

maintext: Baltic Challenge Cup 2016 algab reedel, kui kell 19.00 läheb Eesti meeskond vastamisi Läti B-koondisega, mis kujutab endast sisult Läti klubide koondist. Laupäeval kell 17.00 mängivad Läti ja Leedu ning pühapäeval kell 16.00 on vastamisi Eesti ja Leedu. Kohtumised toimuvad Tallinnas Škoda jäähallis.


authors:
Postimees Sport
Timo Anis

description: Austraalia etapiga lõppeb tänavune autoralli MM-sari. Kahe viimase katse eel hoiab esikohta Volkswageni meeskonda kuuluv Andreas Mikkelsen. Ott Tänak ja Raigo Mõlder (DMACK, Ford Fiesta) kihutavad seitsmendal kohal, kaotust Mikkelsenile on kogunenud kolm minutit.

title: Tänak tõusis Austraalia rallil enne viimaseid katseid seitsmendaks


authors:
Kadi Parts
Tairo Lutter

description: Täna peeti esimene poolfinaalkohtumine meeste võrkpalli karikavõistlustel Pärnu ja Järvamaa meeskondade vahel.

title: Pärnu alistas pingelises karikamängus Järvamaa


authors:
Ats Kuldkepp
Bc Nižni Novgorod

description: Üks Eesti parimaid korvpallureid Siim-Sander Vene on Venemaa miljonilinnas Nižni Novgorodis saanud täpselt seda, mida suvel ihkas: kindla arvu mänguminuteid ja suurema rolli kui Kaunase Žalgirises. Teisest küljest ei lähe pikalt Leedus leiba teeninud ääremängija esinemine korda enam sugugi nii paljudele inimestele kui varem. Mis parata, suure idanaabri ja Leedu korvpallikultuur on lihtsalt sedavõrd erinev.

title: Siim-Sander Vene: mulle on antud vabad käed

maintext:
«Korvpalluri staatus on siin hoopis teistsugune kui Kaunases. Meie kohtumisi ei käi kuigi palju rahvast vaatamas (nelja kodumängu peale keskmiselt 900 inimest – toim). Leedus tunti mind tänava peal kogu aeg ära, Nižni Novgorodis on seda juhtunud ainult üksikutel kordadel,» võrdles Vene kahe riigi erinevusi. Nižni Novgorodis jagub Venemaale kohaselt kõige rohkem tähelepanu hoopis KHL-is mängivatele hokimeestele.
Klubil on spordisõpru raske ekstaasi viia, sest vähenenud eelarve ja senisest tagasihoidlikuma komplekteerituse tõttu pole hooaega kuigi säravalt alustatud. Ühisliigas on viie kaotuse kõrvale saadud vaid üks võit, tugevuselt teises eurosarjas Eurocupil on seis parem ehk neljast kaks.


description: Vabavõitlussarjas UFC tegi ajalugu iirlane Conor McGregor, kes tõusis esimeseks meheks, kellel on üheaegselt kaks UFC meistrivööd. Läinud ööl nokauteeris McGregor teises raundis Eddie Alvareze. Võidu järel lasi McGregor taas keelepaelad valla ning andis maailmale teada, et just tema on kõige kõvem ja ägedam vabavõitleja.

title: Ajalugu teinud McGregor: kasutan võimalust ja ei vabanda kellegi ees

maintext:
«Olen naeruväärsitanud kõiki oma vastaseid. Tahan südamepõhjast öelda, et kasutan seda võimalust ja ei vabanda kellegi ees,» teatas ekstaasis McGregor matšijärgses intervjuus. «Kahekordne meister võib teha, mida ta ise tahab.»
28-aastane iirlane hoidis varasemalt enda valduses sulgkaalu tiitlit, kuid nüüd on tema käes ka kergkaalu meistrivöö.
«Minu unistused on saanud reaalsuseks. See kõik näeb minu jaoks väga hea välja,» teatas iirlane, kes muuhulgas avaldas, et saab peagi ka isaks.
«Minust saab järgmisel aastal isa. Ma ei teagi, kuidas sellesse suhtuda. Võtan pärast lapse sündi veidike aega ja vaatan, kuidas end seejärel tunnen,» teatas ta.
Samas teatas McGregor, et ta soovib maha istuda võitlussarja UFC uute omanike Ari Emaneuli ja Patrick Whiteselliga ning rääkida enda võimalikust osalusest sarjas.


authors:
Kadi Parts
Foto

description: Eesti korvpallikoondislase Kristjan Kanguri koduklubi Varese Openjobmestis kaotas Meistrite liiga C-alagrupi kuuendas voorus võõrsil Usaki Muratbey Sportifile 64:87 (17:14, 9:26, 18:22, 20:25).

title: Türgis kaotuse saanud Kanguri koduklubi on Meistrite liigas viimane


authors:
Ats Kuldkepp
Tairo Lutter

description: Euroliiga valitsev meister Moskva CSKA näitas Saku suurhalli kogunenud korvpallisõpradele kohati tõelist tippklassi, aga Eesti esiklubi Kalev/Cramo ei jäänud sugugi häbisse. Mänguaja lõppedes näitas tabloo Kalevi kaotusnumbreid 68:87 ja selline tulemus vastas täpselt kohtumise käigule.

title: Vastuhakk Euroopa parimale ei pakkunud rahuldust

maintext:
Võrreldes eelmise hooajaga, kus Euroopa tõelist tippmeeskonda tuli Tallinna vaatama ainult 1500 pealtvaatajat, oli seekord saalis üle kahe korra rohkem rahvast. Kohati saadi häälepaelad isegi korralikult lahti, näiteks kalevlaste tsentri Mickell Gladnessi pealtpanekute ja viskeblokeeringute puhul, aga CSKA-l oli alati vastus olemas.
Eriti muljet avaldav oli teise poolaja algus, kui armeeklubi kreeklasest peatreener Dimitrios Itoudis pani väljakule võimsa kaitseviisiku (Aaron Jackson, Dmitri Kulagin, Viktor Hrjapa, Nikita Kurbanov, James Augustine). Kalevlaste rünnakud surmati nii enesekindlalt, et võõrustajatel tekkis vähegi korralike viskekohtade leidmisega suuri raskusi. Poolajaks tekkinud 13-punktiline vahe kärises kiirelt 20 peale ja mäng oligi tehtud.
Kalev/Cramo peatreener Alar Varrak tunnistas, et tema hoolealused oleksid võinud paremini tegutseda, aga CSKA-suguse tiimi vastu on rünnakujoonise välja mängimine keeruline. «CSKA ei teinud mingit supermängu, aga kui nad lõdvaks lasid, suutsime neid karistada. Neil on relvi lihtsalt rohkem, sellise satsi vastu ei tohi teha vigu ja tuleb kätte saada lahtiseid palle. Rahuldust pakub ainult see, et 20-punktiline kaotus CSKA-le ei paku rahuldust,» kinnitas ta.
Suurim vahe seisnes toores jõus ja seda toonitas pärast kohtumist ka Itoudis. «Teadsime, et Kalev/Cramo jookseb väga hästi kiirrünnakutesse ja neile meeldib mängida lahtist mängu. Meie proovisime kasutada oma ülekaalu korvi all ja 17 ründelauda näitab, et saime sellega hakkama. Ründasime spetsiaalselt Sten Sokku, Gregor Arbetit ja Demonte Harperit, et nende vead täis teha. Korvpall ei koosne ainult punktide viskamisest, sellised detailid on väga tähtsad,» selgitas ta.


description: Ööl vastu tänast sõideti Austraalias autoralli MM-sarja hooaja viimase etapi teine päev. Ott Tänak on enne homset hoidmas kaheksandat kohta.

title: Galerii: nii kihutati Austraalia ralli teisel päeval


description: Korvpalli FIBA Europe Cupi sarjas kohtub TLÜ/Kalev võõral väljakul Prienai meeskonnaga. Postimees hoiab luhegaid kell 18.30 algava matši käiguga kursis.

title: Otse: TLÜ/Kalev kohtub eurosarjas Leedu klubiga

maintext: Kalle Klandorfi hoolealused on seni pidanud ühe mängu, kui avamatšis kaotati võõrsil 58:70 Rumeenia klubile BC Muresile. Prienai võitis omakorda Murest ülikindlalt 99:61. Kalevi kodumängud toimuvad 8. ja 22. novembril, kõigepealt tuleb Eestisse Mures, seejärel Prienai.


description: Kuigi vormel-1 sarja on viimastel aastatel valitsenud Mercedese piloodid Lewis Hamilton ja Nico Rosberg, peab kahekordne maailmameister Fernando Alonso praeguseks parimaks sõitjaks Red Bulli roolikeerajat Daniel Ricciardot, vahendab ERR Sport.

title: Alonso: Hamilton ja Rosberg ei ole maailma parimad

maintext:
«Ta ei tee sõidus vigu,» kommenteeris hispaanlane austraallase oskusi. «Möödasõitudel on ta parim. Kui Daniel keskendub teatud olukorrale, siis ta saavutab oma tahtmise sajast korrast üheksakümne üheksal.»
Ricciardo oli McLareni piloodi ütlustest meelitatud. «Meeldiv on seda kuulda ja tore saada tunnustust vormelilegendilt,» ei varjanud austraallane.


description: Jäähokiliigas NHL kaotas Montreal Canadiens võõrsil Columbus Blue Jacketsile 0:10.

title: Canadiens sai NHL-is kümneväravalise kaotuse

maintext:
Canadiens oli oma kuulsusrikka ajaloo jooksul saanud varem nii suure kaotuse kolmel korral, Blue Jacketsi jaoks oli tegemist rekordilise võiduga. Mängus teenis koguni 16 Blue Jacketsi meest resultatiivsuspunkte, neist parimana andis Alexander Wennberg neli tulemuslikku söötu. Nick Foligno ja Josh Andersoni arvele kogunes kaks väravat ning üks resultatiivne sööt, kirjutas ERR Sport.
Neljanda järjestikuse kaotuse sai Detroit Red Wings, kes jäi kodus 3:5 alla kolmemängulise kaotustejada lõpetanud Winnipeg Jetsile. Anaheim Ducks alistas omal väljakul Arizona Coyotesi 5:1.


description: Täna loositi järgmisel sügisel toimuva korvpalli EMi alagrupid.

title: Selgusid korvpalli EMi alagrupid


authors:
Ats Kuldkepp
Jason Cairnduff Reuters

description: Inglismaa jalgpalli kõrgliigas Londoni Arsenali vastu 1:1 viigiga leppima pidanud Manchester Unitedi peatreener Jose Mourinho kirus pärast mängu oma meeskonna halba õnne ja leidis, et tegelikult oleks pidanud United kindla võidu saama.

title: Mourinho muutus viigi järel kurvaks: meil on terve Inglismaa peale kõige rohkem ebaõnne

maintext:
Kodumeeskond oli terve kohtumise vältel pisut aktiivsem ja 68. minutil viiski Juan Mata Unitedi 1:0 juhtima. Võidupeo rikkus ära vahetusest sekkunud Arsenali ründaja Olivier Giroud, kes jõudis sihile 89. minutil.
«Jäime lihtsalt kahest punktist ilma, kuigi olime ilmselgelt parem meeskond. Arsenalil polnud mingit võimalust võita ja olime kaitses fenomenaalselt head. Lõime ise fantastilise värava ja ainsal juhul, kui nad meie karistusalasse jõudsid ja me ei suutnud olukorda ära klaarida, lõid nad kohe värava,» rääkis portugallasest juhendaja pettunult.
«Arsenalil vedas ja meil oli ebaõnne. Terve Premier League'i peale on just meil kõige rohkem ebaõnne olnud. Olen meeskonna ja fännidega väga rahul. Nad on imelised. Nad olid ausad ja aplodeerisid meeskonnale, kes oleks pidanud kolm punkti koju jätma,» lisas Mourinho.
Viimasest viiest Premier League'i matšist vaid ühe võitnud United on 12 kohtumisega kogunud 19 punkti ja asub tabelis kuuendal kohal.


description: Meeste tennise aastalõputurniiril, mis toimub Londonis, võitsid meespaarismängu Henri Kontinen ja John Peers. Põnevas finaalis alistati 2:6, 6:1, 10:8 Lõuna-Aafrika ja USA paar Raven Klaasen - Rajeev Ram.

title: Londonis peetaval aastalõputurniiril tehti Soome tenniseajalugu


description: Nädalavahetusel sõidetavaks hooaja viimaseks Austraalia MM-ralliks valmistuvad WRC piloodid võtsid korraks aja maha ning nautisid võimsate masinate asemel hobustega ratsutamist.

title: Video: Ott Tänak saab suurepäraselt hakkama ka ühe hobujõuga

maintext:
«Iga aasta enne Austraalia rallit naudime veidi elu. Sel aastal ratsutamise ookeani ääres,» kirjutas Tänak Twitterisse. Tema M-Spordis sõitev konkurent Mads Östberg tunnistas, et tegelikult oli hobustega ratsutamine päris hull idee, kuna keegi neist väga seda teha ei oska ning seega võib asi lõppeda halvasti.
«Nautisin seda väga, aga enne võidusõitu võib selline asi ohtlik olla. Õnneks olime täiskasvanud ning ei hakanud võidu ratsutama,» sõnas Östberg.


description: NCAA korvpalli üliõpilasliigas said eestlane Maik-Kalev Kotsar ja South Carolina Gamecocks magusa võidu, kui lisaaja viimasel sekundil alistati 70:69 Monmouth Hawks.

title: Vägevad emotsioonid: Kotsari ülikool võitis mängu lisaaja viimasel sekundil

maintext:
Eestlase ülikool on võitnud kõik kolm tänavuse hooaja üliõpilasliiga mängu. Kotsar kuulus viimases võidumängus algkoosseisu ning viskas 26 minutiga 4 punkti. Lisaks sai kogus eestlane 2 lauapalli ning andis 1 resultatiivse söödu. Gamecocksi meeskonnale tõi võidu tagamängija P.J. Dozier.
GAME WINNER!! Watch PJ Dozier's buzzer beater on the assist from Duane Notice tonight in overtime vs. Monmouth! #Gamecocks pic.twitter.com/Wsleeok9yt


authors:
Kadi Parts
Madis Sinivee

description: Korvpalli Balti liigas teenis täna võidu TTÜ meeskond.

title: TTÜ teenis Balti liigas ülisuure võidu


description: Järgmise nädala pühapäeval pannakse punkt tänavusele vormel-1 hooajale ning ühtlasi saab selgeks ka selle hooaja maailmameister. Enne viimast etappi on liidriks Mercedese rooli keerav Nico Rosberg, kellest jääb 12 punktiga maha tiimikaaslane Lewis Hamilton. Abu Dhabis peetava viimase etapi eel on meeste tiim andnud teada, et tiitli nimel lastakse neil vabalt heidelda.

title: Mercedes annab viimaseks etapiks Hamiltonile ja Rosbergile vabad käed

maintext:
Mercedese meeskonna boos Niki Lauda teatas meediale, et Rosbergile ja Hamiltonile ei anta ühtegi spetsiaalset juhist ja mehed saavad rajal endast kõik välja panna, vahendab Sportsmail.
Rosbergile piisab tiitlivõiduks kolmandast kohast ning iga aste kõrgemal kindlustab tema tiitlit veelgi suuremal määral.
«Olenemata tabeliseisust ei anna me meestele mingeid juhiseid,» teatas Lauda. «Ei tehta ühtegi kokkulepet, kuidas nad peavad esimesse kurvi sisenema. Samamoodi on alati. Neil on võidusõiduks vabad käed.»
«Mõlemad tahavad parimat stardikohta ning ka võitu. Me ei eelista kedagi. Ausalt. Tiimi juht Toto Wolff ning mina oleme algusest peale teinud selgeks, et võimalus on mõlemal sõitjal,» teatas Lauda. «Oleme teinud kõik, et mõlemad vormelid jõuaksid finišisse. Oleme tähelepanu pööranud igale detailile. Kuna otsustavaks saab viimane etapp, siis oleme olnud väga tähelepanelikud.»
MM-sarja üldseis enne viimast etappi:
1. Nico Rosberg 367 punkti
2. Lewis Hamilton 355 punkti
3. Daniel Ricciardo 246 punkti
4. Sebastian Vettel 197 punkti
5. Max Verstappen 192 punkti
6. Kimi Räikkönen 178 punkti
Nii Hamilton kui ka Rosberg on sel hooajal mõlemad võitnud seni üheksa etappi. Kui Hamilton on kolmekordne maailmameister (2008, 2014, 2015), siis Rosberg on parimal juhul olnud kahel korral kokkuvõttes teine (2014 ja 2015).


description: Täna avaldatud meeste tennise edetabelis kerkis esikolmikusse Milos Raonic.

title: Meeste edetabelis muutus esikolmik, Vladimir Ivanov tegi suure tõusu


description: Ott Tänak ja Raigo Mõlder näitasid Austraalia MM-ralli avapäeval head kiirust, kuid reedet jäi mingil määral varjutama neljandal katsel tehtud piruett. Tänak kaotas antud katse võitjale Andreas Mikkelsenile 30,6 sekundit ja sai kirja kümnenda aja. Kümnendal kiiruskatsel jäi Tänak starti hiljaks ja sai 40 sekundise karistuse.

title: Galerii: Tänaku päeva jäid varjutama kaks eksimust


description: Eesti jalgpallikoondise peatreener Martin Reim lausus enne mängu Belgiaga, et Brüsselis platsile jooksev algkoosseis on tal vaimusilmas üsna selge. Vigastatud meestele asenduse leidmisega tegeletakse jooksvalt ning ehkki Belgia on kõrge klassiga meeskond, tahetakse neile lahing anda.

title: Martin Reim enne mängu Belgiaga: tahaks neile üllatuse pakkuda

maintext:
«Vastane on väga selge! Selles mõttes küsimärke väga pole, et me ei teaks, kuidas nad mängivad. Loomulikult võib alati mängus olla üllatusi, ka vastased jälgivad ju meie mänge, aga üldjoontes teame nende mängijaid, teame nende oskusi ja tugevusi – ja ka nõrkusi, nii palju kui neid on. Sellest lähtuvalt on meil oma mänguplaan paika pandud,» sõnas Reim.
Mitme mängija – Sergei Zenjov, Dmitri Kruglov, Mattias Käit, Nikita Baranov – vigastuste tõttu on Reimil vaja kaaluda algkoosseisu paikapanekul eri variante sõltuvalt sellest, kes neist pühapäevaks mänguvalmis on. «Tegelikult on praegugi potentsiaalne põhikoosseis paigas, võib-olla kahel positsioonil on küsimus, keda kasutada. See selgub nende päevade jooksul. On arvesse võetud sedagi, mida siis teeme, kui näiteks Zenjov ei saa mängida. Need variandid on läbi käidud. 11 meest me kindlasti väljakule saame pluss kolm väga head vahetust,» muigas Reim.
Eestis valitsev ilm pärsib natuke treeningvõimalusi, kuid sellest ei lase Reim end väga häirida. «Me ei mängi ju siin,» muigas ta. «Peame hakkama saama ettevalmistavate treeningutega ja õnneks on meil kasutada hall, kus saame vähemalt lumevabalt trenni teha. Loomulikult pole see kõige ideaalsem variant, et mängijad, kes tulevad muruväljakutelt, peavad paar päeva tegema trenni kunstmurul ja minema siis jälle muru peale mängima, aga arvan, et saame hakkama. Pole midagi parata, ilma vastu ei saa,» tõdes Reim.
«No mäng algab null-nulliga, nii et üks punkt on ju alguses kirjas,» vastas Reim lõbusalt. «Loomulikult on vastas klass tugevam võistkond, aga eks me teeme oma plaani ikkagi selle põhjal, et tahaks mingil määral neile mingi üllatuse pakkuda ja võimalusel mängida kõige suuremate punktide peale. Kas me sellega hakkama saame, on teine asi, aga mingi väljakutse ma mängijatele annan küll!» lubas ta.
Mängus Kreeka vastus torkasid silma Eesti probleemid standardolukordade kaitsmisel. Reim on valmis sellega treeningutel tegelema, kuid mitte liialt rõhutatult. «See on murelaps küll, aga meil on kolm korralikku treeningut. Me ei saa igas trennis ainult standarditele keskenduda. Loomulikult käime need läbi, anname oma nõuandeid ja nippe, kuidas hakkama saada, ning näitame, mida vältida, aga kokkuvõttes peavad mängijad ise hakkama saama,» märkis Reim.
«Kõiki olukordi läbi mängida pole võimalik, mängijad peavad lihtsalt olema valmis, et koondiste tasemel käivad need asjad jõulisemalt, kiiremini ja karmimalt. Tuleb selleks valmis olla, kavalust ja julgust peab rohkem sees olema,» märkis ta.


description: Kalev/Cramo korvpallimeeskond kinnitas oma Facebooki lehel, et vigastatud Robert Upshaw on meeskonnast lahkunud.

title: Ametlik: Robert Upshaw lahkus Kalev/Cramost


description: Täna kinnitas Eesti Jalgpalli Liit (EJL), et Esiliiga üleminekumängudel tühistati Tartu JK Welco - Nõmme Kalju U21 esimese mängu tulemus, sest Kalju kasutas mänguõigust mitteomavat meest. See tähendab ühtlasi, et Kalju duubelmeeskond langeb uueks hooajaks Esiliiga B-sse.

title: Ametlik: Nõmme Kalju duubel langeb rumala apsaka tõttu madalamasse liigasse

maintext:
Laupäeval, kui tehti algust üleminekutega nii meistri- kui esiliigades, võõrustas lõppenud hooajal Esiliiga B-s kolmanda koha saanud Tartu JK Welco Nõmme Kalju duublit. Mängu võitis seisuga 3:2 Kalju, kuid juba kohtumise järel kinnitasid EJLi esindajad koduvõistkonnale, et suure tõenäosusega mängutulemus tühistatakse, sest Tallinna meeskonna poolt tegi kaasa Henrik Pürg.
Nimelt on Eesti meistrivõistluste juhendi punktis 32.20 kirjas nii: «Duubelvõistkonna üleminekumängus ei tohi osaleda sellesse võistkonda üles antud mängija, kes on alates 22. juulist 2016. a kuni hooaja lõpuni mänginud põhivõistkonna eest rohkem kui 50% mängudest.»
Kuna Pürg tegi alates 22. juulist Kalju põhivõistkonna eest kaasa rohkem kui 50% mängudes, ei oleks ta tohtinud üleminekumängudel osaleda. Kuna Kalju teda aga laupäevases kohtumises kasutas, ootab neid selle eest disklahv. See tähendab omakorda automaatset kaotust üleminekumängudel, sest Eesti meistrivõistluste juhendi punktis 18.5 on kirjas järgnevalt: «Esimesel üleminekumängul diskvalifitseeritud või loobumiskaotuse andnud võistkond loetakse üleminekumängude kaotajaks. Juhul kui teisel üleminekumängul võistkond diskvalifitseeritakse või annab loobumiskaotuse, loetakse see võistkond kaotajaks sõltumata esimese mängu tulemusest.»
Seega teenib Kalju U21 meeskond automaatse kaotuse ja koha Esiliigas on ilma kordusmänguta kindlustanud Tartu JK Welco.


authors:
Kaarel Täll
Ardi Truija

description: Korvpalli Balti liigas kaotas Pärnu võõral väljakul 90:76 Liepajale. Pärnu parimana viskas Vaidotas Volkus 23 punkti, Saimon Suti arvele jäi 14 silma. Ligi 18 minutit väljakul viibinud Reinar Hallik seekord punktiarvet ei avanud. Pärnu jaoks oli tegemist Balti liigas hooaja neljanda mänguga ja seni on kõik kohtumised kaotatud.

title: Pärnu tunnistab Balti liigas seni vaid kaotusi


description: Male suurmeister Garry Kasparov on pärast Donald Trumpi võitu USA presidendivalimistel kommenteerinud Twitteri vahendusel põhjalikult seda, mis võib maailmas edaspidi toimuma hakata. Muuhulgas tunneb Kasparov muret Balti riikide pärast.

title: Garry Kasparov Trumpi võidust: Baltikumis kardetakse praegu oma elu pärast

maintext:
«Ameeriklased naljatavad pärast Trumpi võitu selle üle, et kolivad Kanadasse. Baltikumi elanikud on aga surmtõsised, mõeldes sellele, et nende riik ja elu on ohus,» kirjutas Kasparov.
Muuhulgas Eerik-Niiles Krossi postitusi retweet’inud Kasparov paneb ka avalikkusele südamele, et Trumpi ja Venemaa presidendi Vladimir Putini vahel on häirivalt palju ühiseid jooni. Märkusele, et Venemaa pole kunagi olnud demokraatlik riik, USA seda aga on ning seetõttu ei maksaks Trumpi võidu pärast üleliia muretseda, vastab Kasparov: «Siin te eksite ja ma rõhutan veel kord: Venemaa OLI demokraatlik riik, olgugi et lühikest aega. Siis võitis Trumpi iidol meie viimased tõelised valimised.»


description: Pikalt järgmiseks hooajaks uut klubi otsinud Valgevene jalgrattur Ilja Koševoi pani viimases hädas Twitterisse üles vastavasisulise kuulutuse, mida sotsiaalmeedias massiivselt levitati, vahendas rattauudised.ee.

title: Sotsiaalmeedia aitab: lootusetus olukorras olnud profirattur leidis Twitteri abiga uue klubi

maintext:
25-aastane Koševoi postitas 19. oktoobril Twitterisse järgmise sõnumi: «Otsin 2017. aastaks tiimi. Ehk leidub mõni klubi, mis on minust huvitatud.»
Päev hiljem motiveeris ta postituse jagajaid: «Kui leian järgmiseks hooajaks meeskonna, pakun Teile kõigile kohvi!»
Reedel said kolm viimast hooaega Lampre-Meridas leiba teeninud mehe kannatused läbi ja ta raporteeris uhkelt: «Head uudised, sõbrad. Täna allkirjastasin lõpuks lepingu Pro Continental meeskonnaga. Stressirikas hooaeg on läbi.»
Klubi nime tänavuse San Luisi velotuuri viiendana lõpetanud ja Türgi tuuril mägironijate arvestuse teise koha saanud Koševoi veel ei avalikustanud.
Good news folks! Today finally I signed a contract with Pro conti team! Stressful off-season is over #lookingforward


authors:
Postimees Sport
Jüri Suurkivi

description: Laupäeval Tartus aset leidnud Eesti triatlonihooaja pidulikul lõpetamisel selgusid tänavuse hooaja parimad triatleedid. Valituteks osutusid Rios olümpiadebüüdi teinud Kaidi Kivioja ning Hawaii Ironmanil 14. kohal finišeerinud Marko Albert. Parima treeneri auhind läks taaskord Jüri Käenile.

title: Kaidi Kivioja ja Marko Albert valiti hooaja parimateks

maintext:
Viiendat aastat järjest Eesti parimaks naistriatleediks nimetatud Kiviojale oli aasta 2016 tõeliseks läbimurdehooajaks. Lisaks jõudmisele esimese Eesti naistriatleedina olümpiamängudele, õnnestus 23-aastasel Rakvere neiul esmakordselt võita Euroopa karikaetapp ning murda ennast nii MK- kui MM-sarja etappidel esikümnesse. Rahvusvahelise Triatloni Liidu maailmareitingus tõusis Kaidi esmakordselt 50 parema sekka.
Rio olümpiamängudele pääses Kivioja viimasel hetkel. Kevadel suutis ta käeluumurrule vaatamata pidada vastu tõelise võistluskarusselli Austraaliast Lõuna-Aafrika Vabariigini ja Mehhikost Jaapanini ning kogutud punktid tagasid niinimetatud new flag´i ehk seni esindamata riigi olümpiakoha. Karjääri esimesel olümpiavõistlusel Rios jõudis Kivioja finišisse 44. naisena, kaotust kullavõitjale Gwen Jorgensenile tuli 9 minutit ja 26 sekundit.
Kivioja sõnul andis olümpiadebüüdil kogetu talle motivatsiooni veel paar-kolm olümpiatsüklit kaasa teha. «Ideaalsesse vanusesse jõuan järgmisel olümpial ehk Tokyos ja isegi 31 on väga okei. Esmalt tuleb ujumist parandada ja siis vaatame edasi. Enam ma olümpiale pääsu viimasele hetkele ei jäta,» on Kaidi lubanud.
Pärast aastast vaheaega tõusis Eesti parimaks meestriatleediks taas Marko Albert. Tõsi, valiku langetamine kahe kange raudmehe, Kirill Kotšegarovi ja Alberti vahel polnud kerge, sest mõlemal jäi seljataha suurepärane hooaeg. Kaalukeeleks sai lõpuks Hawaii Ironman, kus Albert oma nooremat konkurenti edestas.
Mononukleoosi, kõigi muude tervisehädade ja ebaõnne nahka läinud 2015. aasta järel tegi edunäljast kannustatud Albert tänavu oma senise Ironman-karjääri ühe parema hooaja. Kolmas ja neljas koht kõrgetasemelistelt kontinentaalmeistrivõistlustelt Lõuna-Aafrikas ja Frankfurdis tagasid Albertile mitte üksnes Hawaiiks vajaliku arvu kvalifikatsioonipunkte, vaid ka kohati kõikuma löönud eneseusu taastumise.
Hooaja põhivõistluse, täispika triatloni MM-i ehk Hawaii Ironmani lõpetas 37-aastane raudmees isikliku rajarekordiga 8:28.20, mis andis 14. koha. Tundega, et üht-teist on võimalik veel juurde panna, jätkab Albert profikonkurentsis ka veel järgmisel hooajal. Esimene start on Albertil plaanis teha märtsi alguses Uus-Meremaa Ironmanil.
Eesti parima triatlonitreeneri auhinnaga pärjati taaskord oodatult Jüri Käeni, kes on selle tunnustuse pälvinud juba viimased 16 aastat järjest. Enam kui 20 treeneriaasta jooksul on Jüri käe alt käinud läbi kõik kodumaise triatloni suurnimed ja tugevamad harrastajad.


authors:
Siim Kaasik
John Woods Ap

description: Jäähokiliigas NHL ilma tegev soomlane Patrik Laine skooris taaskord koduklubi Winnipeg Jetsi eest. Ta on löönud nüüd juba 12 väravat, millega on ka liiga parim väravakütt.

title: Video: Soome imelapse kahur mürtsus taas

maintext: Winnipeg Jets alistas Chicago Blackhawksi 4:0. Laine lõi värava kolmandal perioodil ning viis kodumeeskonna 3:0 juhtima. Oma esimese 18 mänguga on Laine kogunud 12 värava kõrvale 17 resultatiivsuspunkti, millega on edetabelis 9. real. Pealeviskeid on ta teinud 51. Winnipeg Jets on NHLis võitnud 9 mängu ja kaotanud 7. Lisaks kaks kaotust tulnud lisaajal. 20 punktiga ollakse tabelis 10. real, oma divisjonis hoitakse aga teist kohta.


description: USA korvpalliliigas NBA peeti ööl vastu tänast kümme mängu.

title: Westbrooki järjekordne kolmikduubel aitas Thunderi võidule


description: Naiste võrkpalli karikavõistlustel jõudis viimasena nelja parema sekka Tallinna Ülikool, keda ootab poolfinaalis vastasseis karikakaitsja TTÜ/Tradehouse'iga.

title: Naiste karikavõistluste viimane poolfinalist on Tallinna Ülikool


description: Walesi koondise ja Madridi Reali superstaar Gareth Bale teenis klubilt hiljuti uue lepingu, mille järgi teenib ta nädalas natukene üle 400 000 euro. Võimas palganumber pole aga takistanud tema koondisekaaslasi mehe üle nalja viskamast.

title: Hiigelsuur palk ei päästa Bale’i koondisekaaslaste tögamisest

maintext:
Kuigi Walesi koondislase Joe Ledley hinnangul väärib Bale igat senti, mis ta teenib, nimetab ta Bale’i jätkuvalt omaks kutiks. «Meid ei huvita, kes ta on. Meie jaoks on ta üks omadest. Ta on tõestanud, et on planeedi üks parimaid mängijaid, kuid me teeme jätkuvalt tema üle nalja ning tema teeb sama ka meiega,» sõnas Ledley.
Enim saab nalja teha Bale’i pikkade juuste üle. «Päris detailidesse ma laskuda ei saa, kuid eelmine kord nägi ta välja nagu Tarzan,» täpsustas ta ning kinnitas samal ajal, et kadedust kaasmaalase edukuse kohta ei tunta. «Tunnen teada juba poisikesest saadik. Meie vahel pole mitte midagi muutunud. See on tegelikult hämmastav, sest inimesed üldiselt muutuvad, kuid tema on jäänud samasuguseks. Kui temalt küsida, siis ta armastab koondisekogunemisi ning see on meid tugevamaks muutnud.»


description: Britt Andy Murray sai Pariisis toimuval kõrgetasemelisel tenniseturniiril kanadalaselt Milos Raonicilt loobumisvõidu ning jõudis finaali. Ühtlasi tõuseb 29-aastane Murray esimest korda maailma esireketiks, möödudes Novak Djokovicist.

title: Andy Murray tõusis esimest korda maailma esireketiks

maintext:
Murray ja Raonic täna tenniseväljakule ei jõudnudki, kuna kanadalane andis juba matši eel teada, et teda vaevab vigastus. Tol hetkel saigi selgeks, et Murray tõuseb edetabeli liidriks. Raonici sõnul tundis ta juba päev varem jalas valu. «Täna hommikul oli mul raskusi voodist välja saamisel,» ütles ta. Kiirelt tehtud testid tõestasid, et mees peab puhkama.
Finaalis kohtub Andy Murray ameeriklase John Isneriga, kes täna oli 6:4, 6:3 parem horvaadist Marin Cilicist.


description: Üliraskekaallaste Anthony Joshua ja Vladimir Klitško vahel pannakse mängu ka vakantne WBA meistrivöö. Just see vöö on Klitško jaoks erinevate allikate sõnul ülimalt tähtis.

title: Klitško sai loa poksida ihaldatud tiitlile

maintext:
Kuigi suur tiitlimatš briti ja ukrainlase vahel lükkus viimase vigastuse tõttu eeldatavalt kevadesse, oli välismeedia andmetel matši toimumine ohus. Nimelt oli algselt selge, et kui poksimiseks läheb, on mängus kindlasti Joshua IBF tiitlivöö ning tõenäoliselt ka Tyson Fury vabaks lastud WBA tiitlivöö.
WBA oli aga viimasel hetkel kahtlema hakanud ning seetõttu olevat Klitško endale uut vastast otsinud. Siis sai aga ukrainlane vigastada ning WBA-l oli aega järele mõelda, kelle vahel nad oma vöö mängu panevad. WBA president Gilberto Mendoza on aga BBC-le kinnitanud, et nüüd ollakse valmis matši omalt poolt panustama.
Enne suurt tiitlimatši tuleb aga Joshual alistada 10. detsembril Manchesteris Eric Molina. Kui Joshua 27-aastane Joshua suudab oma 18. profimatši võita, poksib ta Klitškoga tõenäoliselt märtsis või aprillis.


description: 3. novembri hilisõhtul Tondiraba jäähallis surnud 55-aastasele Sergei Orljankinile kutsutud kiirabi ei teadnud mehe seisundi tõsidusest, kuna Häirekeskusesse tehtud telefonikõnes arvati, et mehel on nõrkus, mistõttu on tal halb olla. Tegelikkuses oli mehe süda seiskunud.

title: Kiirabil puudus informatsioon Tondiraba jäähallis surnud hokimängija seisundi tõsidusest

maintext:
Kui harrastajate hokiliiga kirjeldas, et esimene kiirabibrigaad jõudis sündmuspaigale 15 minutiga, siis Tallina Kiirabi peaarsti Raul Adlase sõnul sai Häirekeskus väljakutse kell 22:30.53. Kiirabile edastati info kell 22.32 ning kaks minutit hiljem sõitis auto välja. Kohale jõuti aga 22.41 ehk 9 minutiga.
Kuna kiirabibrigaad sõitis väljakutsele prioriteediga C (kokku on neli kategooriat A – D), ei võetud sündmuspaigale jõudes autost kaasa elustamisaparatuuri. Kiirabi kohale jõudes ootas neid uksel ees ka inimene ning kogu selle aja jooksul puudus kiirabil informatsioon Orljankin seisundist.
Hetkel, mil kiirabi jääle jõudis ning situatsiooni tõsidusest aru sai, alustati koheselt reanimatsioonivõtteid. Sealjuures saadeti üks töötaja tooma täiendavat elustamisvarustust. Juhtmed sai Orljankin külge kell 22.47.
Harrastajate hokiliiga kodulehel kirjeldati, et teine kiirabiauto saabus 40 minutit pärast väljakutset, kuid Adlase sõnul oli arstibrigaad kohal kell 22.55.
Kiirabi väljasõidu aega Adlas pikaks ei pea. «Meil kulus väljasõidu korraldusest kohale jõudmisele 9 minutit, mis on selle kiiruskategooria puhul keskmine. Teise brigaadi saabumine võttis aega 8 minutit, neil oli kõrgeim prioriteet (D) ja teadsid, et tulevad reanimeerima. 8 minutit on meie tavaline standard ja ei saa ütelda, et see oleks liiga kaua meie liiklusolusid arvestades,» sõnas Adlas.
«Loo moraal võiks olla see, et sellistes spordihallides võiks olla tavakasutajale mõeldud AED-d ehk automaatsed defibrillaatorid, mida enne kiirabi tulekud kasutada inimestel, kelle süda seiskunud. Samuti peaks edastama Häirekeskusele lisainfot, kui patsiendi seisund muutub halvemaks kiirabi ootamise ajal, või selguvad täiendavad asjaolud,» lisas Adlas.


description: Korvpalli Balti liigas pidi täna kaotuse vastu võtma TTÜ, kes jäi koduväljakul 71:83 alla Ogre/Kumhole.

title: TTÜ ja Pärnu kaotasid Balti liigas

maintext:
TTÜ kasuks viskasid Joonas Järvelainen 22 ning Toomas Raadik 14 punkti. Võitjatele tõid Marcis Vitols 15 ning Karlis Apsitis ja Gints Antrops 14 silma.
Ogre on B-alagrupis 3 võidu ja 1 kaotusega 2. kohal. TTÜ on 1 võidu ja 3 kaotusega 5.
Kaotuse pidi Eesti klubidest täna vastu võtma ka Pärnu Sadam, kes jäi koduplatsil 64:72 alla Jurmala/Fenikssile.
Pärnule tõid Vaidotas Volkus 18, Teddy Okereafor 15 ja Reinar Hallik 12 punkti. Võitjate parim oli Edgars Jeromanovs 18 silmaga.
A-alagrupis on Jurmalal on nüüd 1 võit ja 1 kaotus, Pärnu on kaotanud kõik 3 kohtumist.


description: Käsipalli Balti liiga nädalavahetuse avapäeval sai magusa võidu HC Kehra/Horizon Pulp&Paper, alistades koduse konkurendi Viljandi HC 26:23. Eesti meister Põlva Serviti alustas võidukalt Leedu-turneed, olles üle Kaunase Granitas-Karysist 29:24.

title: Kehra murdis Viljandi, Serviti alustas turneed võiduga

maintext:
Kehra ja Viljandi kuuluvad Balti liigas A-alagruppi, kus ollakse nüüd kolmest kohtumisest kogutud vastavalt 4 ja 2 silma. Liider Zaporožje ZTR-il on samuti 4 punkti, ent hilisõhtul veel ees kohtumine Riia Celtnieksiga. Serviti tõusis B-grupis 3 punkti peale, ent omab homme võimalust liider Riihimäe Cocksist mööda tõusta, sest tiitlikaitsja on sel nädalavahetusel mänguvaba.
Kehralased võitsid viimase veerandtunni 8:3
Kahe Eesti klubi mäng Kehras kulges küllaltki võrdses heitluses. Avapoolaja lõpul juhtis Viljandi küll korraks ka nelja väravaga, ent võitis poolaja 13:11. «Mingil kummalisel põhjusel on meil sel hooajal raskusi vaheajapausilt tulles rütmi leidmisega,» tunnistas Viljandi HC peatreener Marko Koks.
Nii ka seekord – kodumeeskond tuli järele ja möödagi, esinedes eriti võimsalt kohtumise viimasel veerandtunnil, mis võideti 8:3. «Ebakindlus puges sisse, tegime ohtralt lihtvigu, loogika kadus rünnakujoonisest ning kehralased mängisid meid teisel pooltunnil üle,» lisas Koks.
Võitjate parimana viskas ukrainlane Dmõtro Jankovski 6 väravat, Marko Slastinovski ja Kaupo Liiva lisasid 5, Jorma Käsper 4, Kaspar Lees ja Nikita Jermaševitš 2 ning Uku-Tanel Laast ja Jaan Kauge ühe tabamuse. Viljandi HC poolelt said väravaid kirja: Kristo Voika 6, Mikk Varik, Kristo Järve ja Sergei Rodjukov 3, Ott Varik, Kristjan Koovit, Sten Maasalu ja Robert Lõpp 2.
Indrek Lillsoo: «Juba soojendusel oli näha ühist hingamist!»
Teise võidu Balti liigas tabelisse saanud Kehra peatreener Indrek Lillsoo oli loomulikult oma meeskonna panusega rahul: «Mulle meeldis võitluslikkus, mis täna mängus oli – seda mõlema meeskonna poolt. Teadsin, et füüsise taha asi ei jää ning tundub, et teisel poolajal aitas just treenitus meil Viljandi kinni püüda ja mööda minna. Eduga kaasnes vaimne enesekindlus ja kohtumise lõpu kallutasime juba kindlalt endi kasuks.»
Lillsoo tunnistas, et nii ta ise kui meeskondki olid kohtumise eel äraootaval seisukohal. «Nimelt valmistusime sel korral veidi teistmoodi, nii trennides kui koosolekutel,» vihjas kehralaste juhendaja.
«Meil on olnud probleeme meeskondliku mängu käimasaamisega, ent täna oli juba soojendusel näha, kuidas tiim hingab ühises rütmis,» rõõmustas Lillsoo. «Rasked mängud on ees ootamas, oli väga tähtis saada selline võit siia ja tõestada, et saame küll meeskonnana võideldud.»
Serviti tegi peatreeneri hinnangul hea esituse
Põlva Serviti kirjutas Balti liiga B-alagrupi tabelisse esimese võidu, alistades Kaunases kohaliku Granitas-Karysi 29:24 (14:11). Enamuse avapoolajast olid põlvalased tagaajaja osas, ent läksid siiski vaheajale kolmeväravalises eduseisus. Teisel poolajal lasti leedukad korraks veel ühe värava kaugusele, ent võimas lõpp tõi vajaliku võidu.
Serviti parimana viskas Kristjan Muuga 8 väravat. Roman Aizatullovi arvele jäi 6, Sander Sarapuule 4, Raiko Rudissaarele ja Henri Sillastele 3, Hendrik Varulile 2 tabamust ning Andreas Rikken, Mario Karuse ja Sergei Ljubtšenko lisasid ühe värava. Üleplatsimehena sai Granitase ridades Vaidas Drevinskas kirja 13 väravat.
Põlva meeskonna peatreener Kalmer Musting jäi hoolealustega väga rahule. «Harva kui ma nii ütlen, aga tõesti – võrreldes kolmapäevase Viljandi-mänguga panime kõvasti juurde. Rünnakul vedasid meid Muuga ja Aizatullov, aga teiste panus oli ka väga hea. Kaitse toimis ja võibolla vaid väravavahtide tööga võiks endiselt veidi norida,» sõnas Musting.
«Algul olime Granitase jõulise 5-1 kaitsega hädas ja alles poolaja lõpus saime ette. Muuga tegi paar tähtsat vaheltlõiget ja viskas ise kaks viimast väravat,» kirjeldas Serviti juhendaja. «Teine poolaeg oli korralik taktikamäng, aga suutsime ka siin vastastest sammu võrra eespool olla.» Pühapäeval kohtub Serviti Vilniuses kohaliku VHC Šviesaga.


description: Korvpalliliigas NBA teenis võidulisa mullune finalist Golden State Warriors, kes alistas võõral väljakul 124:121 Milwaukee Bucksi.

title: Golden State’i staarid viskasid meeskonna võiduni


description: Neljapäeval ja reedel toimub ujumisvõistlus Kalev Open, kus starti tulevad kõik lühiraja MM-iks valmistuvad Eesti koondislased. Samuti on see enamike jaoks viimaseid võistlusi enne talviseid tiitlivõistlusi.

title: Kalev Open toob starti Eesti ujumisparemiku

maintext:
Starti on oodata selliseid nimesid nagu Martin Liivamägi, Martti Aljand, Martin Allikvee, Pjotr Degtjarjov, Kertu Ly Alnek, Margaret Markvardt jpt, kirjutas Priit Aaviku Ujumisblogi.
Üks põnevamaid duelle saab olema meeste 100 m kompleksujumises, kus üksteiselt hakkavad mõõtu võtma Eesti rekordiomanik Martti Aljand ning tema treeningkaaslane Martin Liivamägi. Eelmisel hooajal ujusid mehed seda distantsi vastavalt 53.38 ja 53.45. Eesti rekord 52.92 pärineb aastast 2012 ning on ujutud Euroopa lühiraja meistrivõistlustel Chartresis. Mõlemad mehed lähevad vastamisi ka 200 m kompleksujumises ning seal on kõik trumbid Eesti rekordiomaniku Liivamägi käes.
Enda hoooaja avastardi teeb ka Rio olümpial osalenud Martin Allikvee. 21-aastane ujuja hüppab vette kõigil rinnuliujumise distantsidel. Allikvee on viimased nädal aega olnud haige, kuid vajab seda võistlust, et saada võistlustunnet enne lühiraja MM-i, kus ta stardib 100 m- ja 200 m rinnuliujumises. Kahjuks on Allikvee ainukene Garanti Spordiklubi ujuja, kes nendel võistlustel vette hüppab, sest ülejäänud klubi ujujad on alustanud rasket treeningperioodi ning leiavad, et Kalev Openil startida vaja ei ole.
Neidudest tasub kindlasti jälgida Kertu Ly Alnekit ja Margaret Markvardti. Eelmisel nädalal Riias oli Alnek heas püstitades 50 m- ja 100 m vabaltujumises uue Eesti hooaja tippmargi. Markvardt jäi 50 m liblikujumises vaid 9 sajandiku kaugusele kehtivast Eesti juunioride rekordist. Lisaks tasub Markvardtil silma peal hoida ka 100 m liblik- ja 200 m kompleksujumises, kus tema nimele kuuluvad juunioride rahvusrekordid.
Kõikidel seliliujumise distantsidel panevad ennast joonele õed Kätlin ja Sigrid Sepp. Vanem õde Kätlin osales eelmisel nädalal Riias toimunud sprindifestivalil ning ujus seal ka 200 m seliliujumises uue Eesti hooaja tippmargi ajaga 2.14.26. Noorem õde Sigrid on tänavu teinud vaid ühe võistluse ning seda Tallinna meistrivõistlustel, kus vormikõver ei olnud kõige teravam. Kindlasti üritab ta Kalev Openil saada hea tõuke, et lõpetada detsembris lühiraja hooaeg tugeval noodil.
Omaette küsimus saab olema, kuidas ujub krooliäss Pjotr Degtjarjov. Eelmisel nädalavahetusel Itaalias Bolzanos võistelnud ujuja enda tulemustega rahule ei jäänud ning nüüd on võimalus vigade paranduseks. Kindlasti on tulemustele jälje jätnud tugev treeningperiood, kuid saame näha mis vormis on 23-aastane Degtjarjov.
Võistlused algavad neljapäeval kell 16:00 ning reedel 10:00 ja 16:00.


description: Euroopa tasemel korvpallis on tänavusel hooajal kriips peal. BC Tartu ja TLÜ/Kalev peavad veel kumbki kodus ühe FIBA EuroCupi turniiri kohtumise, kuid sisulist tähtsust neil mängudel ei ole. Teisipäeval minetas edasipääsulootuse niinimetatud väike Kalev, kolmapäeval tabas sama saatus Tartut.

title: Kullamäe: vaatamata kõigele pidanuksime edasi murdma

maintext:
Endine korvpalliäss Allan Dorbek hakkas mõisahärraks
Korvpallilegend Allan Dorbek pani palli ja vile riiulisse, ostis mõisa ja nüüd rassib seal tööd teha, et lisaks sportlastele mõisas ka rahakamat seltskonda teenindama hakata.


description: Belgia jalgpallikoondise peatreener Roberto Martinez lausus päev enne homset Belgia-Eesti MM-valikmängu Tubizes asuvas treeningkeskuses peetud pressikonverentsil, et Eesti mängupildi muutus Martin Reimi käe all on olnud muljetavaldav.

title: Roberto Martinez: Eesti mäng on Martin Reimi käe all muljet avaldanud

maintext:
«Teie uus treener, Martin Reim, on mulle muljet avaldanud. Mängite dünaamiliselt ja kõik, mis toimub teie rünnaku ehitamisel, käib [Konstantin] Vassiljevi kaudu, kes on väga hea mängija. Ta annab nii väravasööte kui ka lööb ise väravaid. Uus treener tõi kaasa uued põhimõtted palliga mängimisel, mis paistsid välja juba Kreeka vastu – teile löödi küll kiire värav, kuid mängupilt oli teil hea. Näen, et see on uus meeskond, mis läheb ajaga aina tugevamaks. Usun, et näeme homme Eesti poolt head võitlust, peame Vassiljevi osas ettevaatlikud olema,» sõnas Martinez.
Millele Belgia eestlasi peatades ennekõike keskendub? «Mängijad peavad olema lõdvestunud ja keskenduma sellele, mida meie teeme. Muidugi peame olema teadlikud Eesti taktikast, aga ennekõike tuleb panna rõhku oma mängule,» märkis Martinez.
Kohaliku ajakirjaniku küsimusele, kas Belgia soovib edasipidigi pidada maavõistlusi Hispaania ja Hollandi suguste koondistega, sest alagrupiturniir peaks neile osutuma kergeks jalutuskäiguks, vastas Martinez: «Loodetavasti on teil õigus! Aga iga meeskond võib hästi mängida, nägime seda EMil. Malta ja Gibraltari vastu suutsime hoida kõrget taset ja see tõi edu. Muidugi tahan tugevaid maavõistlusi, näiteks enne kevadist mängu Kreekaga. Aga ma pole nõus, et valikmängud oleksid meie jaoks lihtsad,» rõhutas Belgia peatreener.
Kas võiduta jäämine oleks homme katastroof? «Me ei vaata asjale nii. Peame hästi mängima, katastroof on see, kui me seda ei suuda. Tulemusest räägime pärast mängu. Oma mäng tuleb esimesest minutist peale suruda. Loodetavasti teeme seda sama intensiivselt nagu näiteks Hollandi vastu algusest peale suutsime,» sõnas Martinez.
Vigastusega hädas olnud poolkaitsja Moussa Dembele homme platsile ei jookse. «Andsime talle loa tagasi Tottenhami juurde minna. Tema vigastus ei olnud tõsine, aga polnud mõtet temaga riskida. Meie eesmärk on ennekõike mängijat aidata ja klubiga koostööd teha. Kõik teised on terved, Steven Defour on pisut kange, aga kõik peaks korda saama,» rääkis Martinez.
Martinez tunnistas, et tunneb Belgia juhendajana enda õlul lasuvat pinget, kuid naudib seda. «Usun, et kui anda igale treenerile valik, kas ta tahab talendikat meeskonda või vähem pinget, valib ta andeka võistkonna. Minu siht on meeskond hästi tasakaalu saada, et nad suudaksid oma talendi ära kasutada. Andekus toob kaasa ootused, aga ma eelistan pigem seda kui arvamust, et meeskond ei suuda midagi,» sõnas Martinez.
Belgiat on ta nüüd juhendanud kolm kuud. «Tahan oma mängijaid inimestena paremini tundma õppida. Paljudega neist olen muidugi väga hästi seitsme Premier League’is veedetud aasta jooksul tuttevaks saanud ja tean, kui tähtis punaste kuradite esindamine neile südames on. Nende mängijate vahel on väga tugev side, olen seda kolme kuuga näinud,» kinnitas ta.


description: Eesti valitsev meister BC Kalev/Cramo mängib täna korvpalli Ühisliiga viiendas mänguvoorus võõrsil Nižni Novgorodiga. Postimees hoiab lugejaid kell 15 algava mängu käiguga kursis.

title: Täna: Kalev/Cramo jahib Ühisliigas võitu Vene ja Nižni Novgorodi üle

maintext:
Kalev/Cramo võitis Ühisliigas viimati kodus Astana meeskonda, üks võit on kirja saadud ka Permi Parma üle. Kahe võidu kõrvale on kaotused saadud Peterburi Zeniidilt ja Minski Tsmokilt. Siim-Sander Vene koduklubi Nižni Novgorod on Ühisliigas kaotanud kõik neli mängu, viimati kaotati 66:93 Krasnodari Lokomotiiv-Kubanile. Vene on tänavu visanud Ühisliigas keskmiselt 9,8 punkti ning võtnud 4,3 lauapalli.
Omavahel on meeskonnad Ühisliigas mänginud kaheksal korral, neist seitsmel on võitnud Venemaa klubi. Kalev/Cramo võit pärineb 2015. aastast, mil veebruaris saadi 110:76 võit. Viimane omavaheline mäng lõppes aga Nižni Novgorodi 80:66 võiduga.


authors:
Siim Kaasik
Foto
Peter Deconinck Afp

description: Hollandi rattur Mathieu van der Poel ei lasknud end häirida asjaolust, et pühapäevane cyclo-crossi MK-etapp Koksijdes tormi tõttu ära jäi. Beobank-Corendoni rattur ei võtnud puhkepäeva, vaid otsustas koju sõita rattaga.

title: Hollandi äss sõitis rattaga võistluselt koju kuus tundi


description: Korvpallimeeskond Moskva CSKA jääb mõneks ajaks ilma oma staarist Nando de Colost.

title: Moskva CSKA superstaar peab tegema vigastuspausi


authors:
Siim Kaasik
Richard Drew Ap

description: Male maailmameistrivõistluste kaheksanda partii kaotanud norrakas Magnus Carlsen tormas pressikonverentsilt välja, kuna ei jaksanud enam Venemaad esindavat vastasmängijat Sergei Karjakinit oodata.

title: Kaotusvalus suurmeister tormas pressikonverentsilt välja

maintext:
Karjakin oli eelnevalt alistanud Carlseni ning läinud esmakordselt vastasseisu juhtima. Karjakin, kellel on nüüd koos 4,5 punkti, andis pressikoridoris parasjagu MMi meediapartnerile intervjuud. Carlsen ei viitsinud aga Karjakinit enam oodata ning tormas pressikonverentsi ruumist välja. Nüüd ootab meest aga kopsakas rahatrahv. Nimelt peavad mängijad mängujärgsel pressikonverentsil osalema, vastasel korral võetakse nende auhinnarahast 10 protsenti maha.
Kokku jagus Carlsenil kannatust 95 sekundiks. Kui Carlsenil õnnestub kaotusseisust välja tulla, kaotab ta auhinnarahast 55 000 eurot, kui ta aga kaotab, siis vähendatakse tema auhinna raha 39 000 euro võrra. Male maailmameistriks tulemiseks on vaja saada kokku 6,5 punkti. Karjakinil on hetkel 4,5 punkti, Carlsenil on punkte 3,5. Kui 12 mängu järel on seis viigiline, peetakse neli lisapartiid..
Videot Carlsenile kopsaka trahvi põhjustanud juhtumist on võimalik vaadata siit.


description: Itaalia jalgpallimeistrivõistlustel noppis kindla võidu tabeliliider Torino Juventus, kes alistas koduväljakul 3:0 Pescara.

title: Juventus kindlustas enda liidripositsiooni

maintext:
Juventus asus kohtumist juhtima 36. minutil, kui tabamuse sai kirja Smai Khedira. 63. minutil suurendas võõrustajate eduseisu Mario Mandžukic ning 69. minutil vormistas matši lõppseisu Hernanes.
Tabeli tippu kuuluvatest meeskondadest sai võidu ka Napoli, kes alistas 2:1 Udinese. Võitjate mõlemad väravad lõi Lorenzo Insigne.
Juventusel on Itaalias tabeliliidrina 33 punkti. Teine on AS Roma 26 ja kolmas AC Milan 25 punktiga. Võrreldes Juventusega on neil üks mäng vähem peetud. Napoli on 24 silmaga neljas.


description: Volkswagen teatas täna, et lahkub tänavuse hooaja järel autoralli MM-sarjast. Volkswageni ridades neljakordseks maailmameistriks tulnud Sebastien Ogier’ palus fännidel enda pärast aga mitte muretseda.

title: Sebastien Ogier: ärge minu pärast muretsege

maintext:
«Mul on väga kahju, et pärast nelja fantastilist aastat lahkub Volkswagen sarjast. Tänan kõiki kirgliku toetuse eest. Minu pärast aga ärge muretsege, meie teiega näeme veel,» postitas prantslane Twitterisse. Ott Tänaku meeskond DMACK saatis koheselt Ogier’le ka kirja, et loodab prantslast õige pea näha.
Andreas Mikkelsen tänas sotsiaalmeedia vahendusel samuti oma meeskonda. «Olete teinud suurepärast tööd. Mul on väga kahju, et see tänavuse hooaja järel lõppeb. Tänu teie usule suutsime saavutada väga häid tulemusi. Võtame nüüd Austraalia rallil viimast ning tähistame põnevust täis nelja aastat.»


description: Korvpalli Euroliigas peeti ööl vastu tänast neli mängu.

title: Euroliiga: Tel Aviv alistas napilt Unicsi, kaks Istanbuli meeskonda kohtusid omavahel


description: Jalgpalli Inglismaa kõrgliigas kerkis tabelijuhiks Londoni Chelsea, kes alistas võõrsil 1:0 Middlesbrough' meeskonna. Chelsea on nüüd alates oktoobri algusest noppinud koduliigas järjest kuus võitu ega ole selle käigus lasknud endale lüüa ainsatki väravat.

title: Vägevas hoos Chelsea tõusis Inglismaal võiduga liigatabeli tippu

maintext:
Seekord tõi sinistele kolm punkti liiga suurim väravakütt, juba kümnenda tabamuse kirja saanud Diego Costa, kes saatis palli võrku 41. minutil tekkinud väravaeelsest segadusest. Chelseal oli veelgi võimalusi edu kasvatada, neist parim teise poolaja keskel Pedrol, kuid tema võimas löök tabas põiklatti ja põrkas väravajoonest napilt väljapoole.
Chelsea on kogunud tosina vooruga 28 punkti, neist vaid punkti kaugusele jääb Liverpool. Kolmandal kohal on sarnaselt Liverpooliga 27 punkti kogunud Manchester City, Arsenal on 25 punktiga neljas ja Tottenham 25 punktiga viies. Kuues on Manchester United, kes jääb aga esiviisikust juba kuue punkti kaugusele. Middlesbrough jätkab 11 punktiga 15. tabelireal, väljalangemistsoonist vaid punkti kaugusel.


description: Eesti U23-vanuseklassi jalgpallikoondis võõrustab tuleval teisipäeval, 15. novembril kell 18 A. Le Coq Arenal Inglismaa C-koondist. Peatreeneri kohusetäitja Urmas Kirsi lõplikusse valikkuse kuulub 17 mängijat.

title: Eesti U23-vanuseklassi koondis võõrustab Lillekülas Inglismaa C-koondist

maintext:
Noortekoondise koosseisus teevad kaasa Brent Lepistu, Karl Mööl ja Joonas Tamm, kes veetsid nädala esimese poole EM-valikmänguks valmistuva A-koondisega. Üheksa U23 koondise mängijat liitub pärast kohtumist A-koondisega, keda ootavad ees maavõistlused Saint Kitts ja Nevise ning Antigua ja Barbudaga.
International Challenge Trophy kohtumise piletid on hinnaga kolm eurot müügil Piletilevis. Tasuta pääsevad mängule 2010. aastal ja hiljem sündinud, kõik LHV jalgpallikaardi või Jalgpallihaigla liikmekaardi ettenäitajad.
Nelja meeskonnaga International Challenge Trophy turniiril on Eesti tunnistanud võõrsil Slovakkia U21 koondise 4:0 paremust, viimati tehti septembri alguses A. Le Coq Arenal 3:3 viik Ukraina U20 koondisega.
Slovakkia ja Ukraina on kõik kolm alagrupifaasi kohtumist juba pidanud. Pääsu finaali on kindlustanud Slovakkia seitsme punktiga, Inglismaa on hetkel kolme punktiga (kahest mängust) teine. Ukraina punktisaldoks jäi kaks, Eestil on enne viimast kohtumist neljandana koos üks punkt. Võidu korral pääseks Eesti finaali, viigi või Inglismaa võidu korral pääseksid finaali külalised.
Eesti U23 koondis:
Väravavahid
Marko Meerits (26.04.1992) – Rakvere JK Tarvas
Karl Johan Pechter (02.03.1996) – Tartu JK Tammeka
Kaitsjad
Trevor Elhi (11.04.1993) – Nõmme Kalju FC
Märten Kuusk (05.04.1996) – Nõmme Kalju FC
Karl Mööl (04.03.1992) – Nõmme Kalju FC
Hindrek Ojamaa (12.06.1995) – Tallinna FC Levadia
Henrik Pürg (03.06.1996) – Nõmme Kalju FC
Joonas Tamm (02.02.1992) – Tallinna FC Flora
Poolkaitsjad ja ründajad
Maksim Gussev (20.07.1994) – Tallinna FC Flora
Svjatoslav Jakovlev (24.04.1996) – JK Narva Trans
Pavel Dõmov (31.12.1993) - Tallinna FC Infonet
Robert Kirss (03.09.1994) – Nõmme Kalju FC
Brent Lepistu (26.03.1993) - Tallinna FC Flora
Martin Miller (25.09.1997) – Tartu JK Tammeka
Andreas Raudsepp (13.12.1993) – Tallinna FC Levadia
Rauno Sappinen (23.01.1996) – Tallinna FC Flora
German Šlein (28.03.1996) – Tallinna FC Flora
Peatreeneri kohusetäitja: Urmas Kirs
Abitreeneri kohusetäitja: Indrek Zelinski
Väravavahtide treener: Andrus Lukjanov
Füsioterapeut: Priit Ailt
Arst: Reedik Pääsuke
Mänedžer: Ljubov Lobõševa


authors:
Kadi Parts
Afp

description: Eesti epeemeeskond koosseisus Sten Priinits, Marno Allika ja Jüri Salm sai Argentiinas Buenos Aireses peetud MK-etapil 9. koha. Avaringis alistati kindlalt 45:21 Tšiili, kuid kaotati siis kaheksandikfinaalis Šveitsile 36:45.

title: Eesti epeemeeskond sai Buenos Airese MK-etapil üheksanda koha


description: Madridi Reali korvpallimeeskond sai Euroliigas koduväljakul väärt võidu Panathinaikose üle. Võrdse kohtumise lõpu suutis Real numbritega 87:84 oma kasuks pöörata.

title: Llull vedas Reali magusa võiduni


description: Jalgpalli MM-valiksarjas nähti pentsikut punast kaarti Eesti alagrupikaaslaste Kreeka ning Bosnia ja Hertsegoviina kohtumises, sest Bosnia ründaja Edin Džeko eemaldamiseni viinud sündmused olid leebelt öeldes ainulaadsed.

title: Jaburamast jabur: Džeko tõmbas vastasel püksid maha ja sai punase kaardi

maintext:
Mängida jäi kümmekond minutit ja külalised Bosniast juhtisid 1:0, kui Džeko ja Sokratis Papastathopoulose vahel läks nurgalipu juures rüselemiseks. Džeko kukkus pikali, ent otsustas seepeale Papastathopoulosel püksid maha tõmmata, paljastades kreeklase aluspesu.
Puhkenud arveteklaarimise tulemusena nägi Džeko teist kollast kaarti, teda karistama tormanud Kyriakos Papadopoulos sai aga otse punase kaardi. Tagatipuks õnnestus kellelgi kreeklastest Džekol koguni veri lahti lüüa. Tuliseks kiskunud kohtumine sai dramaatilise lõpplahenduse viiendal lisaminutil, kui Georgios Tzavellas lõi kreeklaste 1:1 viigivärava.
Kui Eesti kaotas samas alagrupis 1:8 Belgiale, siis Küpros oli üsnagi hädas grupi peksupoisi Gibraltari alistamisega. Konstantinos Laifise avapoolaja tabamuse järel viigistas Lee Casciaro 51. minutil seisu, ent 65. minutil viis Pieros Soteriu siiski Küprose uuesti juhtima ja kui 80. minutil sai Gibraltari poolel Jayce Mascarenhas-Ilivero punase kaardi, pani Valentinos Sielis 87. minuti 3:1 väravaga kohtumisele punkti.
A-grupis alistas Bulgaaria tänu Ivelin Popovi tabamusele kodus 1:0 Valgevene. Luksemburg võitles kodus Hollandi vastu visalt ja ehkki Arjen Robben viis külalised 36. minutil juhtima, viigistas Luksemburg 44. minutil Maxime Chanot täpsest penaltist. Teisel poolajal tõid Memphis Depay kaks tabamust siiski Hollandile 3:1 võidu.
B-grupis oli täiseduga jätkav Šveits kodus 2:0 parem Fääri saartest, Ungari alistas samuti kodus 4:0 Andorra ja Portugal võitis 4:1 Lätit. Cristiano Ronaldo avas 29. minutil penaltist skoori, ent 59. minutil raksatas tema teine penalti posti. Läti viigistas 67. minutil tänu Arturs Zjuzinsi tabamusele, kuid vaid kolm minutit hiljem taastas William Carvalho Portugali eduseisu ning viimastel minutitel panid Ronaldo ja Bruno Alvesi väravad kohtumisele võiduka punkti.


description: Eesti aasta parimaks meesratturiks valiti Katjuša profi Rein Taaramäe ees Astana sõitja Tanel Kangert.

title: Taaramäe: Kangert oli sel aastal minust parem, siin pole kahtlustki

maintext:
Kuigi Taaramäe märkis, et tema Giro d'Italia etapivõit on eraldi võttes kõige kõvem saavutus, siis Kangerti ühtlase hooaja vastu ta seekord ei saanud.
«Kui mind oleks parimaks valitud ja ette kõnet pidama kutsutud, siis olin juba valmis mõelnud, et mul oli üks tulemus parem, täitsa kõrgliigast. Aga kokkuvõttes oli Tanel tugevam. Sellist hooaega tahaks isegi teha, nagu tema seda suutis. Tanel oli kindlasti parem, siin polnud küsimustki,» rääkis Taaramäe videointervjuus Postimehele.
Kangert sai Rio olümpiamängudel maanteeratturite grupisõidus 9. koha. Lisaks võitis Kangert aprillis peetud Trentino velotuuril kaks etappi ja oktoobril triumfeeris ta Abu Dhabi tuuri üldarvestuses. Kaalukeeleks said just olümpiamängud. «Olümpiamängude üheksas koht on rahvuse mõttes kõva sõna. Seal esikümnesse tulla on kõva tulemus,» kinnitas Taaramäe.
Vaata lisaks videost, mis hinde Taaramäe enda hooajale annaks ja milliseid eesmärke loodab ta täita uuel aastal!


description: Liverpooli jalgpalliklubi mängib täna Inglismaa kõrgliiga 11. mänguvoorus koduväljakul Watfordiga. Eesti koondise kapten Ragnar Klavan alustab mängu varumehena. Mäng algab kell 16.15.

title: Klavan ei mahu Lovreni haigestumisest hoolimata algkoosseisu

maintext:
Enne mängu:
Klavani põhikonkurent algkoosseisukohale, horvaat Dejan Lovren on haigestunud, kuid eestlane siiski algrivistuses platsile ei jookse. Joel Matipi kõrval alustab teise keskkaitsjana Lucas Leiva, vasakkaitses asendab vigastusest paranenud James Milner aga Alberto Morenot.
Liverpool on enne tänast mängu liigatabelis 23 punktiga neljandal positsioonil. Võit viiks nad tabeli liidriks, sest Londoni Arsenal viigistas 1:1 Tottenhamiga.
Kõikide sarjade peale on Liverpool viimases viies mängus löönud kümme väravat. Neli mängu on võidetud ning üks, Manchester Unitediga, viigistatud. Watford on viimasest viiest mängust kirja saanud kaks võitu, kaks viiki ning kaotuse. Liigatabelis ollakse kümne 15 silmaga seitsmendal positsioonil.


description: Eesti jäähokikoondis mängib täna viimase mängu Balti karikaturniiril, kui vastamisi minnakse kell 16 algavas kohtumises Leeduga.

title: Eesti hokikoondis püüab põhimõttelises heitluses turniiri teist kohta

maintext:
Rooba: paberil näeb Eesti koondis hea välja
Eestiparim hokimees Robert Rooba loodab, et täna Tallinnas algava Balti karikaturniiriga pannakse alus vägevale traditsioonile, mis saab jätku ka järgmistel aastatel. «Eesti ja Leedu hoki elavdamiseks on see turniir väga oluline. Olgugi et Läti mängib siin oma nii-öelda klubide koondisega, on neil kindlasti korraliku kvaliteediga meeskond. Meie ja Leedu mäng on aga väga põhimõtteline heitlus,» sõnas ta.


authors:
Kadi Parts
Liis Treimann

description: Eesti U23 jalgpallikoondis võõrustas International Challenge Trophy raames täna Inglismaa C-koondist.

title: Eesti U23 jalgpallikoondis kaotas kodus Inglismaa C-koondisele


description: Eile tennise maailma edetabelis esikoha šotlasele Andy Murrayle loovutanud Novak Djokovic õnnitles konkurenti saavutuse puhul.

title: Djokovic näitas üles spordimehelikkust ning õnnitles Murrayt

maintext:
«Palju õnne, Andy Murray. Sa väärid seda ning oled selle nimel kõvasti võidelnud,» teatas serblane. «Sinu pühendumus ja kirg on lõpuks ära tasunud. Olen väga õnnelik, et mängin sinuga samal ajastul.»
Djokovicil on võimalus aasta lõpuks veel liidripositsioon tagasi võtta. Aastalõputurniiril loositi tema ja Murray aga erinevasse alagruppi. Murrayga on samas alagrupis šveitslane Stan Wawrinka (ATP 3.), edetabeli seitsmes mees Marin Cilic ning viiendal kohal olev Kei Nishikori. Teises alagrupis mängivad peale Djokovici veel Milos Raonic (ATP 4.), üheksandat kohta hoidev Dominic Thiem ning maailma kuues reket Gael Monfils.


description: Maailma teine reket Novak Djokovic alustas eile aastalõputurniiri võiduga Dominic Thiemi üle. Matši ajal kaotas Djokovic hetkes enesevalitsuse ning lõi palli frustratsioonist oma meeskonna looži poole. Mängujärgsel pressikonverentsil ei olnud serblane aga rahul, et ajakirjanik temalt intsidendi kohta küsida julges.

title: Djokovic vihastas ajakirjaniku peale: te olete uskumatu

maintext:
Ajakirjanik meenutas oma küsimust küsides Djokovicile, et sarnane situatsioon leidis aset ka Prantsusmaa lahtistel. Sellest lähtudes uuris ta, kas tennisist ei karda, et tulevikus võivad talle sellised vihahood karmilt kätte maksta, eriti sellisel juhul, kui pall peaks tabama kedagi publikust.
«Te olete uskumatud. Te alati korjate sellised asjad üles,» vastas Djokovic, mille peale ütles ajakirjanik talle, et ta ise ju teeb selliseid asju. «Miks mind siis nende eest ei karistata,» õigustas Djokovic end.
Selle peale spekuleeris ajakirjanik, et kui pall oleks kedagi publikust tabanud, võinud olukord tennisisti jaoks halvasti lõppeda. «Muidugi, sama hästi oleks võinud täna siin O2 areenil lund sadama hakata, aga näed ei hakkand. Kas ma olen ainukene mängija, kes enda frustratsiooni üles näitab, seda tahate öelda? Minu jaoks ei ole see probleem, sest ma tegin seda esimest korda,» lõpetas serblane vestluse.


description: Arsenal tuli eile Meistrite liigas võõral väljakul välja 0:2 kaotusseisust ning alistas Razgradi Ludogoretsi 3:2. Võiduvärava lõi mängu 88. minutil Mesut Özil.

title: Video: Özil lõi Meistrite liigas tõelise iluvärava

maintext: Özili värav oli fantastiline. Ta mängis üle väravavahi, seejärel saatis pikali kaks kaitsemängijat ning lõi palli tühja väravasse. «Miski ei ole enne läbi, kui see on läbi. Raske algus, aga suurepärane tagasitulek,» kirjutas Arsenali poolkaitsja pärast võitu Twitterisse.


description: Hiina tehnoloogiafirma Huawei astus Norra suusataja Therese Johaugi kaitseks välja, teatades, et suusatajal oli just nende pärast vaja võimalikult kiiresti oma katkine huul terveks saada.

title: Johaug tarvitas huulekreemi Hiina suurfirmale meele järgi olemiseks?

maintext:
Nimelt on Huaweil sponsorleping Norra suusaliiduga ning Euroopasse teed tegev tehnoloogiafirma soovis filmida reklaamvideot Johaugiga. «Rääkisime Therese tiimiga juba väga ammu. Ta ütles, et ta pole täitsa terve ning võib-olla peab filmimise vahele jätma. Aga ta on professionaal ning suutis oma ajakava klappima saada. Meil polnud õrna aimugi, millises seisus tema huul oli, nägime seda alles Belgradis,» sõnas Huawei Norra turundusjuht väljaandele VG.
VG artiklis on võimalik näha ka fotosid, mis on Johaugist tehtud 5. septembril ja 8. septembril. Samuti on võimalik näha videokaadreid reklaamvideo filmimisest.


description: Suure tõenäosusega täna ametliku kinnituse saav uudis sellest, et Volkswageni tiim lahkub lõppeva hooaja järel autoralli MM-sarjast, on tuleva hooaja meeskondade komplekteerimisel kaardid uuesti segi löönud. Vähemalt avalikkuse jaoks. Erilise ärevusega on põhjust sündmusi jälgida ka eestlastel, sest lähituleviku uudised puudutavad otseselt Ott Tänaku edasist käekäiku.

title: Rallimaailma tipus lüüakse kaardipakk uuesti segi


description: Kolm nädalat tagasi Tartus alanud Paf Open turniiride sari sai täna Pärnus väärika lõpu, sest teist korda sai Eesti tennisepublik finaalis kaasa elada kodumängijale. Tuleb tunnistada ja tunnustada, et täna oli vastane parem. Botic van de Zandschulp (ATP 520.) mängis suurepärase turniiri ja alistas finaalis 6:2, 6:4 Vladimir Ivanovi (ATP 501.)

title: Ivanov tunnistas finaalis hollandlase paremust

maintext:
Ivanov ja van de Zandschulp enne tänast üksikmängus kohtunud polnud. Küll aga sai Ivanov 21-aastase hollandlase tugevat servi ja teravaid tõrjeid tunda paarismängu poolfinaalis. Tänast mängu alustas hollandlane võimsalt. Kohe esimeses geimis lõi kaks serviässa ja ei loovutanud Ivanovile punktigi. Neljandas geimis jõudis murdepallini ja realiseeris selle. Seti lõpus murdis ta veel ühe Ivanovi servigeimi ja võitis seti 6:2.
Teises setis asus van de Zandschulp oma servil 40:0 juhtima, Ivanov võitles välja murdepalli, kuid otsustavatel hetkedel õnnestusid hollandlasel taas serviässad (mängus kokku 9) ja geimi murda ei suutnud. Küll aga õnnestus Ivanovil vastase servigeim murda kolmandas geimis. Ivanov jõudis murdepallini ka seitsmendas geimis, kuid van de Zandschulp kaitses selle. Siis leidis hollandlane mängukindluse ja võitis ka teise seti 6:4. See oli Botic van de Zandschulpile tänavu kolmas ITF Future turniiri võit, augusti lõpus võitis Hollandis kaks turniiri järjest.


description: Eesti korvpalli meistrivõistlustel sai oma esimese võidu kirja valitsev meister Kalev/Cramo, kes alistas Rakvere Tarva 107:77.

title: Avapoolaja Tarvaga võrdselt mänginud Kalev/Cramo sai meistriliigas esimese võidu

maintext:
Kodust hooaega kaotustega Raplale ja Tartule alustanud Kalev/Cramo kaotas küll avaveerandi 25:27, kuid juhtis poolajaks 50:48. Kolmandal veerandil pani pealinnaklubi oma paremuse maksma ning võitis kohtumise lõpuks 30 punktiga.
Võitjate parim oli 17 punkti visanud Martin Dorbek. Kaksikduubli sai kirja Mark Tollefsen (14 punkti ja 10 lauapalli). Demonte Harperil jäi kaksikduublist puudu vaid kaks punkti - ta viskas 8 silma ning andis 10 korvisöötu. Tarva resultatiivseim oli 26 silma visanud Justin Baker, Timo Eichfuss kogus 19 silma.
Topeltmängu võitnud Kalev/Cramol on nüüd turniiritabelis kirjas kolm kaotust ja kaks võitu, Tarval aga kaks võitu ja viis kaotust. Tabeli tipus on Tartu Ülikool, kes pole seni veel kordagi kaotanud.
Teises tänases mängus võitis Pärnu kodus Audentest 101:55. Vaidotas Volkus viskas võitjate kasuks 26 silma. Audentese parim oli 24 punkti visanud Ron-Arnar Pehka.


description: Poola jalgpalli kõrgliiga liidermeeskond Jagiellonia Bialystok peab tõenäoliselt selle vooru lõpus oma positsioonist loobuma, kuna koduväljakul kaotati eile õhtul Varssavi Legiale 1:4

title: Vassiljevi kodumeeskond sai kodus suure kaotuse


description: Autoralli MM-sari on selleks aastaks läbi ning homsest on algamas tormiline nädala, mille jooksul võib tuleva hooaja osas nii mõndagi selgeks saada. Esmajärjekorras oodatakse, millises tiimis hakkab sõitma neljakordne maailmameister Sebastien Ogier.

title: WRC-maailmas algab tormiline nädal

maintext:
Austraalia ralli järel on Sydneys homme kavas veel MM-hooaja lõpupidu, kuid Ogier on peo ajaks juba Euroopas, et saada selgust oma tuleviku osas. Pärast Volkswageni MM-sarjast taandumist peab ta esmalt lõpetama oma lepingu Volkswageniga ja seejärel tahab ta juba testida masinat, mille rooli ta hakkab tuleval hooajal keerama, kirjutab Autosport.
WRC-hooaja 2016 lõpp Austraalias. Ott Tänak ja Raigo Mõlder. / Timo Anis
Seniste uudiste kohaselt on M-Sport suurim kandidaat Ogieri allkirjale, kuid jätkuvalt on lootused olemas ka Citroenil.
«Euroopasse naasmise järel loodan kiiresti alustada uue projektiga, kuna uue hooaja alguseni on jäänud ainult loetud nädalat,» teatas Ogier. «See ei ole saladus, et olen pidanud paari tiimiga läbirääkimisi. Enne allkirja andmist tahan proovida ka autot.»
Lisaks Ogierile jäid Volkswageni taandumise järel töötuks ka Jari-Matti Latvala ning Andreas Mikkelsen. Tippsõitjatest ei ole tulevaks hooajaks lepingut ka Ott Tänakul ning Mads Östbergil. Lisaks on räägitud, et WRC tasemel peaks taas sõitma hakkama ka Elfyn Evans.
Tiimide koosseisude osas hakkab täpsemat selgust saama pärast Ogieri otsuse tegemist, kuna eeldatavasti hakatakse seejärel lepinguid sõlmima ka teiste meestega. Ehk kõik seisab praegu Ogieri taga ja esimesed tähtsad otsused peaksid tehtud saama juba algaval nädalal ehk peagi võiks oodata ka uudiseid.
Tuleval hooajal WRC-sarjas sõitvad meeskonnad ja mehed, kellega neil on kehtivad lepingud:
Citroen
Kris Meeke
Stephane Lefebvre
Craig Breen
Hyundai
Thierry Neuville
Hayden Paddon
Dani Sordo
M-Sport
Eric Camilli
Toyota
Juho Hänninen
Praeguse seisuga lepinguta tipppiloodid:
Sebastien Ogier
Andreas Mikkelsen
Jari-Matti Latvala
Ott Tänak
Mads Östberg
Elfyn Evans
M-Spordi boss Malcolm Wilson tegi Austraalia rallil ajal Euroopas tõsist tööd ning otsis rahastajaid, kes oleksid valmis sõitjatele ja tiimile raha andma. Wilsoni sõnul võib M-Sport rajale tuua koguni 6-7 autot. See aga eeldab, et osad autod renditakse välja eratiimidele. Sel hooajal sõitis Tänak küll DMACKi värvides, kuid sisuliselt oli tegemist M-Spordi masinaga, millel olid lihtsalt all DMACKi rehvid.
Malcolm Wilson ja Ott Tänak. / Timo Anis
Tuleval hooajal võib igal MM-sarjas osaleval meeskonnal olla üles antud kolm sõitjat, kellest igal etapil läheb meeskondlikus arvestuses kirja kahe parema tulemused.
Kui M-Sport paneb võiks oma esindusmeeskonnas välja kolm sõitjat, siis DMACK on lubanud rajale tuua kaks autot. Lisaks on räägitud, et Östberg võiks rentida M-Spordilt masinat ja sõita eratiimi Adapta värvides.
Samas on ruumi veel ka Toyota meeskonnas. Toyota puhul on kõige rohkem räägitud, et Juho Hännineni kõrval võiks nende ridades sõitma hakata Latvala.
Reaalsuses peaks kõik selgemaks saama aga Ogieri otsuse järel ja siin kohal võib esimese uudiseid oodata uuel nädalal.
2017. aasta autoralli MM-sarja esimene etapp on kavas 20.-22. jaanuarini Monte Carlos. Võistlusel osalevate sõitjate nimekiri tuleb üles anda detsembri keskpaigaks.


authors:
Siim Kaasik
Jana Pipar Ejl

description: Jalgpallihallis toimunud viimases Tipneri karikasarja 1/8-finaalis alistas Esiliiga klubi JK Tallinna Kalev Rahvaliigas palliva FC Molycorp Silmeti tulemusega 11:0. Kübaratrikiga said hakkama Gregor Wahl ja Innar Paal.

title: Selgus viimane jalgpalli karikavõistluste veerandfinalist


authors:
Postimees Sport
Ardi Truija Prnpm Emf

description: Võrkpalli Eesti-Läti ühisliigas on sel nädalavahetusel Eesti võistkondadest mängimas vaid Rakvere ja Pärnu Võrkpalliklubid, kes kohtuvad pühapäeval kell 17.00 suvepealinna spordihoones. Kohtumist näeb kell 16.45 algavas otseülekandes nii Kanal 12 kui Postimehe vahendusel.

title: Postimehe otsepilt: Pärnu püüab Rakvere vastu neljandat järjestikust võitu

maintext:
Rakvere ja Pärnu jagasid möödunud hooajal kõvasti maid karikasarja finaalmängus ja Saja Liiga poolfinaalis. Sel hooajal pole aga teineteisega ametlikes mängudes veel vastamisi mindud.
Pärnu on saanud ühisliigas kolm järjestikust võitu, lisaks oldi neljapäeval tasavägises karikavõistluste poolfinaalseeria avamängus viiegeimilises matšis üle Järvamaa Võrkpalliklubist. Rakvere on hiljuti järjepanu kohtunud teiste Eesti tippmeeskondadega, kui karikasarja veerandfinaalis mindi vastamisi Selver Tallinnaga ja möödunud nädalavahetusel Eesti-Läti ühisliigas Bigbank Tartuga.
«Eelmiste mängudega võrreldes peame Pärnu vastu kindlasti suutma stabiilsemalt mängida. Kui suudame seda algusest lõpuni, siis tekivad ka meil omad võimalused,» sõnas Rakvere meeskonna peatreener Urmas Tali.
Pärnu loots Avo Keel on häälestanud ennast igatahes tasavägiseks vastasseisuks. «Rakvere on viimastes mängudes eeldatavate liidrite (Selver, Tartu) vastu mängides näidanud, et on tänavugi paljukski võimelised. Seetõttu arvan, et pühapäeval tuleb tasavägine mäng. Pärnu fännid tulge saali, publiku toetust vajame kõvasti,» rääkis Keel.